Tämän ryhmän kaikille osille on saatavissa Ohje. Napsauta valintaikkunan yläreunassa olevaa [image] -painiketta. Napsauta sitten osaa, josta haluat tietoja.


Tuo näyttöön luettelon käytettävissä olevista sarakkeista, jotka voit lisätä viestiluetteloon.


Tuo näyttöön viestiluetteloon määritetyt sarakkeet ja niiden järjestyksen viestiluetteloikkunassa.


Siirtää valitsemasi sarakkeen Käytettävissä olevat sarakkeet -luettelosta Näytettävät sarakkeet -luetteloon.


Siirtää valitsemasi sarakkeen Näytettävät sarakkeet -luettelosta Käytettävissä olevat sarakkeet -luetteloon.


Siirtää valitsemasi sarakkeen askelen ylöspäin Näytettävät sarakkeet -luettelossa.


Siirtää valitsemasi sarakkeen askelen alaspäin Näytettävät sarakkeet -luettelossa.


Palauttaa sarakemääritykset alkuperäisiin oletusarvoihinsa, jotka olivat voimassa, kun Internet Mail ja News asennettiin.


Tuo näyttöön luettelon uutispalvelimista. Saat lisätietoja uutispalvelimien lisäämisestä palvelinluetteloon tai niiden poistamisesta luettelosta valitsemalla ohjehakemistosta uutispalvelimien lisäämistä koskevan ohjeaiheen.


Määrittää, että luettelossa pitää olla kaikki ne uutisryhmät, jotka sisältävät tähän kirjoittamasi sanan.


Tuo näyttöön luettelon valitulla palvelimella käytettävissä olevista uutisryhmistä. Voit suodattaa luetteloa siten, että siinä näkyvät vain uutisryhmät, joiden nimessä tai kuvauksessa on määrittämäsi sana. Voit myös valita välilehdet, joilla näkyvät kaikki valitulla palvelimella käytettävissä olevat uutisryhmät tai vain tilatut tai uudet uutisryhmät.


Määrittää, rajoitetaanko uutisryhmäluettelo näyttämään vain ryhmät, joiden nimi sisältää etsimäsi sanan. Jos tämä valintaruutu on valittuna, luettelossa näkyvät myös uutisryhmät, joiden kuvaus sisältää etsimäsi sanan.


Avaa uutisryhmäluettelosta valitun uutisryhmän.


Lisää valitun uutisryhmän tilattujen luetteloon.


Poistaa valitun uutisryhmän tilattujen luettelosta.


Tarkistaa onko palvelimella uusia uutisryhmiä. Jos uusia ryhmiä löytyy, Internet News lataa niiden nimet ja kuvaukset, mikäli kuvaukset ovat käytettävissä.


Määrittää, ladataanko uutisryhmää katsottaessa valittu määrä viestejä vai kaikki uutisryhmän viestit.


Määrittää, näytetäänkö uutisryhmää avattaessa viestiluettelossa myös kaikki viestiketjut ja vastaukset. Jos poistat tämän valintaruudun valinnan, vain alkuperäiset viestit tulevat näkyviin.


Määrittää, merkitäänkö viesti luetuksi, kun olet katsonut sitä ennalta määrätyn ajan. Vaikka poistat tämän valintaruudun valinnan, voit silti merkitä yksittäisiä viestejä luetuksi. Katso lisätietoja ohjeaiheesta, jossa käsitellään viestien merkitsemistä luetuiksi.


Määrittää, tarkistetaanko, onko uutispalvelimella uusia viestejä ja lähetetäänkö Lähtevät-kansiossa olevat viestit määritetyn minuuttimäärän välein. Jos poistat tämän valintaruudun valinnan, voit tarkistaa uudet viestit ja lähettää Lähtevät-kansiossa olevat viestit valitsemalla Näytä Päivitä.


Määrittää, etsitäänkö uudet uutisryhmät ja ladataanko niiden nimet ja kuvaukset Internet News -ohjelman käynnistyksen yhteydessä. Jos uusia ryhmiä löytyy, uusien uutisryhmien luettelo tulee näyttöön. Jos poistat tämän valintaruudun valinnan, voit etsiä uudet uutisryhmät valitsemalla Uutisryhmät Uutisryhmät.


Määrittää, merkitäänkö kaikki viestit luetuiksi, kun poistut uutisryhmästä. Vaikka poistat tämän valintaruudun valinnan, voit silti merkitä yksittäiset viestit luetuiksi. Saat lisätietoja ohjeaiheesta, jossa käsitellään viestien merkitsemistä luetuiksi.


Määrittää, näytetäänkö esikatseluruudussa viestin tekstiosa aina, kun viestin otsikko valitaan viestiluettelosta. Jos poistat tämän valintaruudun valinnan, voit katsoa viestin tekstiosaa valitsemalla otsikon ja painamalla VÄLINÄPPÄINTÄ.


Määrittää, avataanko Internet News aina, kun napsautat uutisryhmän linkkiä WWW-sivulla tai käynnistät selausohjelmasta uutisryhmien lukuohjelman. Jos poistat tämän valintaruudun valinnan, selausohjelma ei käytä Internet News -ohjelmaa, vaan sinun on asennettava uutisryhmien lukemista varten jokin muu lukuohjelma.


Määrittää, haluatko tallentaa kopiot uutisryhmiin postittamistasi viesteistä Lähetetyt-kansioon. Jos poistat tämän valintaruudun valinnan, voit tallentaa viestin kopion lisäämällä itsesi viestin kopion saajien joukkoon.


Määrittää, tapahtuuko tekstin valinta viestissä automaattisesti sana kerrallaan. Jos poistat tämän valintaruudun valinnan, tekstin valinta tapahtuu merkki kerrallaan. Tällöin voit valita kokonaisia sanoja kaksoisnapsauttamalla sekä laajentaa valintaa sana kerrallaan.


Määrittää, sisältyykö viestin alkuperäinen teksti vastaukseen. Voit muokata alkuperäistä tekstiä ja poistaa sitä. Jos poistat tämän valintaruudun valinnan, viestiin tulee vain teksti, jonka itse kirjoitat tai liität siihen.


Määrittää, sisennetäänkö vastauksessa kaikki alkuperäistekstin rivit ja lisätäänkö jokaisen rivin alkuun määrittämäsi merkki. Tämä erottaa kirjoittamasi tekstin alkuperäisestä tekstistä. Jos poistat tämän valintaruudun valinnan, alkuperäisteksti ja kirjoittamasi teksti näkyvät samanlaisina.


Napsauttamalla tätä voit valita viestien lähetyksen lisäasetukset, joissa määritetään viestin muoto ja rivinpituus sekä viestin lähettäminen heti.


Määrittää, tallennetaanko kunkin lähettämäsi viestin kopio Lähetetyt-kansioon. Jos poistat tämän valintaruudun valinnan, voit tallentaa viestin kopion lisäämällä itsesi viestin kopion saajien joukkoon.


Määrittää, käyttääkö järjestelmä Internet Mail -ohjelmaa aina, kun lähetät sähköpostivastauksia uutisaiheen kirjoittajalle. Jos poistat tämän valintaruudun valinnan, selausohjelma ei käytä Internet News -ohjelmaa, vaan sinun on asennettava viestien lähettämistä varten jokin muu ohjelma.


Napsauttamalla tätä voit valita viestien lähettämisen lisäasetukset, joihin kuuluvat esimerkiksi merkistön määritys, viestien muotoasetukset, rivin pituusasetukset ja viestien lähettäminen heti.


Määrittää, käytetäänkö muuta kansainvälistä merkistöä kuin Ohjauspaneelin maakohtaisissa asetuksissa määritettyä oletusmerkistöä. Jos poistat tämän valintaruudun valinnan, Internet News käyttää oletusmerkistöä.


Määrittää Internet Mail- tai Internet News -ohjelman koodaamaan viestit MIME-koodauksella. Tämä on yleisin Internetin sähköpostiohjelmien käyttämä koodausmuoto.


Määrittää Internet Mail- tai Internet News -ohjelman koodaamaan viestit Uuencode-koodauksella. Tätä koodausmuotoa käytetään yleensä, kun uutisryhmiin lähetetyt viestit sisältävät binaarimuodossa olevia liitetiedostoja.


Määrittää, että Internet Mail- tai Internet News -ohjelma jakaa suuret viestit osiin niin, että kukin osa on pienempi kuin tiedostojen enimmäiskoko. Jotkin vanhat palvelimet eivät pysty käsittelemään yli 64 kilotavun kokoisia viestejä. Jakamalla suuret viestit pienempiin osiin varmistat viestien kunnollisen siirtymisen ja vastaanoton.


Määrittää, että Internet Mail- tai Internet News -ohjelma rivittää automaattisesti lähtevien viestien tekstin niin, että rivin enimmäispituus ei ylity millään rivillä. Jotkin vanhat Internet-palvelimet eivät pysty käsittelemään oikein viestejä, joiden rivinpituus on yli 80 merkkiä. Jos poistat tämän valintaruudun valinnan, viesteihisi saattaa tulla ylimääräisiä rivinvaihtoja niiden vastaanottajien koneissa, joiden sähköposti- tai uutisryhmäohjelma pystyy näyttämään vain 80 merkkiä rivillä.

On suositeltavaa määrittää rivinpituudeksi noin 72 merkkiä. Useimmat sähköposti- ja uutisryhmäohjelmat sisentävät alkuperäistekstin vastauksissa ja välitetyissä viesteissä. Kun rivinpituudeksi on määritetty 72, riville mahtuu useita sisennyksiä ilman ylimääräisten rivinvaihtojen syntymistä.


Määrittää, välittääkö Internet Mail automaattisesti lähettämäsi viestit postipalvelimeen. Jos poistat tämän valintaruudun valinnan, lähettämäsi viestit tallentuvat Lähtevät-kansioon, josta ne lähetetään vasta, kun valitset Sähköposti Lähetä ja vastaanota.


Näyttää luettelon käytettävissä olevista viestien koodaukseen tarkoitetuista bitti- ja binaarimuodoista.


Määrittää sähköpostiosoitteeseesi liittyvän kutsumanimen. Kun lähetät sähköpostia tai postitat viestejä uutisryhmään, tämä kutsumanimi näkyy lähtevien viestien Lähettäjä-kentässä.


Määrittää ryhmän tai organisaation.


Määrittää sähköpostiosoitteen, joka käyttäjien on kirjoitettava lähettäessään viestejä tälle postitilillesi. Sähköpostiosoitteen on oltava muodossa nimi@yritys, esimerkiksi EsaLaine@firma.fi.


Määrittää lähteviin viesteihin eri sähköpostiosoitteen vastausten lähettämistä varten. Voit määrittää vastausviesteille tarkoitetun sähköpostiosoitteen sille varattuun kenttään.

Voit esimerkiksi lähettää viestit tililtä JRV@firma.fi, mutta määrittää viestien vastaukset tulemaan tilille JRVirtanen@MSN.COM. Kun vastaanottaja lähettää vastauksen tililtä JRV@firma.fi lähetettyyn viestiin, vastaus ei tule samalle tilille, vaan tilille JRVirtanen@MSN.COM.

Jos et määritä tähän kenttään mitään, sähköpostiviestiesi vastaukset tulevat samalle tilille, mistä ne on lähetettykin.


Näyttää luettelon käytettävissä olevista uutispalvelimista.


Napsauttamalla tätä voit lisätä uuden uutispalvelimen.


Poistaa valitun uutispalvelimen uutispalvelimien luettelosta.


Napsauttamalla tätä voit muuttaa uutispalvelinluettelosta valitsemasi palvelimen ominaisuuksia.


Määrittää palvelimen. Voit kirjoittaa palvelimen nimen sille varattuun kenttään.


Määrittää, että tämä palvelin vaatii sisäänkirjauksen ja lähettää sisäänkirjaustietosi palvelimelle.


Tähän voit kirjoittaa salasanan, jonka palvelutoimittaja on määrittänyt käyttöösi tällä uutispalvelimella. Kirjoitetut merkit eivät tule tietosuojasyistä näkyviin kentässä, vaan kunkin merkin kohdalle tulee tähti (*).


Määrittää tämän uutispalvelimen oletusuutispalvelimeksi. Internet News valitsee automaattisesti tämän uutispalvelimen, kun lisäät, poistat tai etsit uutisryhmiä tai tarkistat, onko palvelimella uusia uutisryhmiä. Jos käytössäsi on kuitenkin useita uutisryhmiä, voit valita haluamasi ryhmän Uutisryhmät-valintaikkunassa.


Määrittää portin numeron, jota käytetään muodostettaessa yhteys uutispalvelimeen. Portin numero on yleensä 119.


Määrittää, kuinka kauan Internet News odottaa vastausta palvelimelta, ennen kuin se lopettaa uutisryhmien tai uutisryhmien viestien lataamisen.

Jos palvelinyhteytesi on nopea, siirrä liukusäädintä suuntaan Lyhyt.

Jos palvelinyhteytesi on hidas tai palvelin on varattuna, siirrä liukusäädintä suuntaan Pitkä, jolloin palvelimelle jää aikaa vastata pyyntöön.


Palauttaa palvelinporttien numerot oletusarvoihinsa.


Määrittää, että Internet News lataa myös uutisryhmien kuvaukset ladatessaan uutisryhmäluetteloa tai uusia uutisryhmiä palvelimelta. Jos tässä uutispalvelimessa on runsaasti uutisryhmiä, tämän valintaruudun valinnan poistaminen nopeuttaa lataamista. Kaikki uutisryhmät eivät sisällä kuvausta.


Lataa uutisryhmien kuvauksen palvelimelta.


Määrittää, että muodostat yhteyden tähän palvelimeen lähiverkon avulla.


Määrittää, että muodostat yhteyden tähän palvelimeen manuaalisesti, ennen kuin käytät sähköpostia tai uutisryhmiä.


Määrittää, että muodostat yhteyden tähän palvelimeen puhelinverkkoyhteyden avulla.


Näyttää luettelon järjestelmääsi asennetuista puhelinverkkoyhteyksistä.


Näyttää valitun puhelinverkkoyhteyden asetukset.


Napsauttamalla tätä voit luoda uuden puhelinverkkoyhteyden.


Määrittää, kuinka teksti näkyy lähtevissä viesteissä. Vastaanottajat, joiden palvelimet tai sähköpostiohjelmat eivät tue tekstin muotoilua, eivät pysty näkemään tekstin muotoiluja.


Määrittää, kuinka teksti näkyy näytössäsi, jos se on lähetetty muotoilemattomana tekstinä.


Näyttää, kuinka vastaukseen sisältyvä alkuperäisteksti näkyy näytössä. Vastaanottajat, joiden palvelimet tai sähköpostiohjelmat eivät tue tekstin muotoilua, eivät pysty näkemään tekstin muotoiluja.


Muuttaa fonttiasetukset, kuten fontin nimen, koon, tyylin ja värin.


Määrittää, näytetäänkö oikeinkirjoituksen tarkistusohjelman löytämien kirjoitusvirheiden korjausehdotukset. Jos poistat tämän valintaruudun valinnan, Internet News näyttää kirjoitusvirheet, mutta ei korjausehdotuksia. Voit kuitenkin korjata virheen sille varatussa kentässä.


Määrittää, että Internet News tarkistaa lähetettävien viestien oikeinkirjoituksen ja tarjoaa mahdollisuuden ohittaa tai korjata löytyneet kirjoitusvirheet.


Määrittää, ohitetaanko isoin kirjaimin kirjoitetut sanat. Tämä on tarpeen silloin, kun lähetettävä teksti sisältää esimerkiksi tietokoneen ohjelman koodia, joka on usein isoin kirjaimin kirjoitettua tekstiä, muttei koostu selväkielisistä sanoista. Jos poistat tämän valintaruudun valinnan, Internet News tarkistaa myös isoin kirjaimin kirjoitettujen sanojen oikeinkirjoituksen.


Määrittää, ohitetaanko numeroita sisältävät sanat. Jos poistat tämän valintaruudun valinnan, Internet News tarkistaa myös numeroita sisältävien sanojen oikeinkirjoituksen.


Määrittää, ohitetaanko vastaukseen tai välitettävään viestiin sisältyvästä alkuperäistekstistä löytyneet kirjoitusvirheet. Jos poistat tämän valintaruudun valinnan, Internet News tarkistaa sekä alkuperäistekstin että kirjoittamasi tekstin oikeinkirjoituksen.


Määrittää, että viesteihin ei lisätä allekirjoitusta.


Määrittää, että lähtevien viestien allekirjoituksena käytetään tekstitiedoston sisältöä.


Määrittää, että haluat käyttää allekirjoituksena tekstitiedoston sisältöä. Kirjoita polku ja tiedostonimi tai etsi tiedosto valitsemalla Selaa-painike.


Määrittää, lisätäänkö allekirjoitus kaikkiin lähetettäviin viesteihin. Jos poistat tämän valintaruudun valinnan, lähetettäviin viesteihin ei lisätä allekirjoitusta, ellet lisää sitä erikseen yksittäisiin viesteihin.


Määrittää, lisätäänkö allekirjoitus kaikkiin lähetettäviin viesteihin vastauksia ja välitettäviä viestejä lukuun ottamatta. Jos poistat tämän valintaruudun valinnan, lähetettäviin viesteihin ei lisätä allekirjoitusta.


Näyttää mahdollisen virheen, esimerkiksi väärin tai kahteen kertaan kirjoitetun sanan tai ison alkukirjaimen käytön väärässä paikassa. Ohjelma korostaa sanan viestin tekstissä, joten näet sen käyttöympäristössään.


Ehdottaa korjausta sanalle, joka näkyy Ei sanastossa -ruudussa.

Voit korvata Ei sanastossa -ruudussa näkyvän sanan hyväksymällä Muuta muotoon -ruudussa olevan ehdotuksen, kirjoittamalla uuden sanan Muuta muotoon -ruutuun tai valitsemalla jonkin Ehdotukset-luettelossa olevista ehdotuksista.

Voit poistaa sanan asiakirjasta poistamalla Muuta-ruudussa olevan tekstin ja valitsemalla Poista. Jos haluat poistaa kaikki kyseisen sanan esiintymät asiakirjasta, valitse Poista kaikki.


Näyttää ehdotukset sanastosta, kun valitset Ehdota tai jos Oikoluku-välilehdestä on valittuna vaihtoehto Ehdota aina korvaavaa sanaa väärin kirjoitetuille sanoille.


Määrittää säännöt, joiden mukaan Internet News tarkistaa oikeinkirjoituksen.


Kumoaa viimeisimmän oikeinkirjoitusmuutoksen. Voit kumota useita muutoksia valitsemalla Kumoa useita kertoja.


Jättää Ei sanastossa -tekstiruudussa olevan sanan muuttamatta.


Muuttaa Ei sanastossa -tekstiruudussa olevan sanan Muuta muotoon -tekstiruudussa olevaksi sanaksi.

Jos Muuta muotoon -tekstiruutu on tyhjä, painikkeen nimi on Poista. Voit poistaa valitun sanan valitsemalla tämän painikkeen.


Lisää Ei sanastossa -tekstiruudussa olevan sanan Internet News -ohjelman sanastoon.


Sulkee valintaikkunan tallentamatta tekemiäsi muutoksia.


Jättää kaikki Ei sanastossa -tekstiruudussa olevan sanan esiintymät viestissä muuttamatta.


Muuttaa kaikki Ei sanastossa -tekstiruudussa olevan sanan esiintymät viestissä Muuta muotoon -ruudussa näkyvään muotoon.


Näyttää luettelon kirjoitusvirheen korjausehdotuksista.


Määrittää, ilmoittaako ohjelma uuden viestin saapumisesta äänimerkillä Internet Mail -ohjelman ollessa käytössä. Jos poistat tämän valintaruudun valinnan, ohjelma ei ilmoita uuden viestin saapumisesta äänimerkillä, mutta uuden viestin saapuminen käy ilmi Internet Mailin tilariviltä sekä viestiluettelosta.


Määrittää, merkitäänkö viesti luetuksi, kun olet tarkastellut sitä sekunteina määritetyn ajan. Jos poistat tämän valintaruudun valinnan, ohjelma ei merkitse viestiä luetuksi, ellet avaa sitä viesti-ikkunassa, vieritä viestiä esikatseluruudussa tai valitse sitä luettelosta ja merkitse luetuksi valitsemalla Muokkaa Merkitse luetuksi.


Määrittää, tarkistetaanko, onko postipalvelimella uusia viestejä, ja lähetetäänkö Lähtevät-kansiossa olevat viestit määritetyn minuuttimäärän välein. Jos poistat tämän valintaruudun valinnan, voit tarkistaa uudet viestit vain valitsemalla Sähköposti Lähetä ja vastaanota.


Määrittää, tyhjentääkö Internet Mail Poistetut-kansion lopullisesti, kun lopetat Internet Mailin käytön. Jos poistat tämän valintaruudun valinnan, poistetut viestit säilyvät Poistetut-kansiossa, kunnes avaat kansion, valitset viestit ja poistat ne.


Määrittää, tallennetaanko lähetettyjen viestien kopiot Lähetetyt-kansioon. Jos poistat tämän valintaruudun valinnan, saat kopion lähettämästäsi viestistä lisäämällä itsesi viestin Vastaanottaja- tai Kopio-kenttään.


Määrittää, käyttääkö järjestelmä Internet Mail -ohjelmaa aina, kun napsautat WWW-sivulla olevaa sähköpostilinkkiä tai valitset WWW-selausohjelmasta postin lähetystoiminnon.


Määrittää lähtevien viestien SMTP-palvelimen. Voit muuttaa palvelimen nimeä.


Määrittää saapuvien viestien palvelimen. Voit muuttaa palvelimen nimeä.


Määrittää postitilin nimen. Tämä on yleensä sama kuin sähköpostiosoitteesi  @-merkin edellä oleva osa.


Tähän voit kirjoittaa palvelutoimittajalta saamasi salasanan. Tietosuojasyistä kirjoitetut merkit eivät tule näkyviin kentässä, vaan kunkin merkin kohdalle tulee tähti (*).


Napsauttamalla tätä saat näyttöön postipalvelimiesi lisäasetukset.


Määrittää portin numeron, jota käytät lähetettävien viestien SMTP-palvelimessa. Portin numero on yleensä 25.


Määrittää portin numeron, jota käytät saapuvien viestien POP3-palvelimessa. Portin numero on yleensä 110.


Määrittää, että ohjelma ei lataa tiettyä enimmäiskokoa suurempia viestejä saapuvan postin POP3-palvelimelta. Tämä on hyödyllistä, jos haluat välttää pitkiä yhteysaikoja. Kun palvelimelta löytyy liian suuria viestejä, Internet Mail jättää ne palvelimelle ja tuo näyttöön asiasta kertovan varoitussanoman.


Määrittää, säilyttääkö Internet Mail palvelimella kopion kaikista lähetetyistä ja vastaanotetuista viesteistä. Jos Internet-palvelutoimittaja ei salli viestien tallentamista palvelimelle, Internet Mail tuo näyttöön asiasta ilmoittavan sanoman.

Jos poistat tämän valintaruudun valinnan, saapuneet viestit poistetaan palvelimelta samalla, kun vastaanotat ne omaan tietokoneeseesi. Lähtevät viestit eivät tallennu palvelimeen, mutta ne tallentuvat omaan tietokoneeseesi, jos olet valinnut kyseisen vaihtoehdon. Voit määrittää kaikki lähtevät viestit tallentumaan omalle tietokoneellesi valitsemalla Sähköposti Asetukset ja sen jälkeen Lähetä-välilehden. Valitse valintaruutu Tallenna lähetetyistä viesteistä kopio Lähetetyt-kansioon.


Määrittää, poistaako Internet Mail palvelimelle jääneet viestit, kun tietty määrä päiviä on kulunut.

Jotkin palvelutoimittajat rajoittavat palvelimelle tallennettavien viestien määrää ja jotkin eivät salli viestien tallentamista palvelimelle lainkaan. Jos poistat tämän valintaruudun valinnan, palvelin saattaa automaattisesti poistaa viestit tietyn ajan kuluttua tai kun viestien enimmäismäärä ylittyy.


Määrittää, että Internet Mail poistaa viestin palvelimelta, kun poistat sen oman tietokoneesi Poistetut-kansiosta. Jotkin palvelutoimittajat rajoittavat palvelimelle tallennettavien viestien määrää ja jotkin eivät salli viestien tallentamista palvelimelle lainkaan.


Määrittää lähteviin viesteihin eri sähköpostiosoitteen vastausten lähettämistä varten. Voit määrittää vastausviesteille tarkoitetun sähköpostiosoitteen sille varattuun kenttään.

Voit esimerkiksi lähettää viestit tililtä JRV@firma.fi, mutta määrittää viestien vastaukset tulemaan tilille JRVirtanen@MSN.COM. Kun vastaanottaja lähettää vastauksen tililtä JRV@firma.fi lähetettyyn viestiin, vastaus ei tule samalle tilille, vaan tilille JRVirtanen@MSN.COM.

Jos et toisin määritä, sähköpostiviestiesi vastaukset tulevat samalle tilille, mistä ne on lähetettykin.


Määrittää, kuinka kauan Internet Mail odottaa vastausta palvelimelta, ennen kuin se keskeyttää viestien lähettämisen ja vastaanottamisen.

Jos palvelinyhteytesi on nopea, siirrä liukusäädintä suuntaan Lyhyt.

Jos palvelinyhteytesi on hidas tai palvelin on varattuna, siirrä liukusäädintä suuntaan Pitkä, jolloin palvelimelle jää aikaa vastata pyyntöön.


Palauttaa palvelimen porttien numerot oletusarvoihinsa.


Määrittää, että Internet Mail ja News lähettävät viestit HTML-muodossa.


Määrittää, että Internet Mail ja News lähettävät viestit tekstimuodossa ilman muotoilua.


Napsauttamalla tätä voit määrittää viestien koodauksen muotoiluasetukset.


Napsauttamalla tätä voit käynnistää Internet News -ohjelman siinä uutisryhmässä, joka on valittu luettelosta. Jos tämä valintaruutu on tyhjä, Internet News käynnistyy siinä uutisryhmässä, joka oli käytössä, kun viimeksi käytit ohjelmaa.


Määrittää, että 8-bittisiä merkistöjä ja DBCS-merkistöjä voi käyttää otsikkotiedoissa ilman koodausta. Jos tämä valintaruutu on tyhjä, nämä merkistöt esitetään koodatussa muodossa.


Määrittää tilin nimen. Tämä on yleensä sama kuin sähköpostiosoitteesi  @-merkin edellä oleva osa.


Määrittää, että tämä uutispalvelin vaatii käyttöoikeuden tarkistusta Microsoft Secure Authentication -menetelmällä.


Määrittää, että Internet News poistaa uutisryhmien viestit paikallisesta tietokoneesta, kun määritetty määrä päiviä on kulunut.


Määrittää, että Internet News poistaa kaikki luetut uutisryhmien viestit paikallisesta tietokoneesta, kun lopetat Internet News -ohjelman käytön.


Määrittää, että Internet News pakkaa paikallisessa tietokoneessa olevat tallennustiedostot, kun hukkatilan määrä ylittää määritetyn prosenttiluvun.


Napsauttamalla tätä voit pakata viestit, poistaa leipätekstin tai poistaa viestit yhdestä tai kaikista paikallisista uutisryhmätiedostoista.


Tervetuloa Internet Mail -ohjelmaan

Internet-yhteyden ja Microsoft Internet Mail -ohjelman avulla voit olla sähköpostiyhteydessä kenen tahansa Internet-käyttäjän kanssa. Internet Mail tukee täydellisesti Internet-standardeja, myös SMTP/POP3- ja MIME-standardeja.


Internet Mail -ohjelman ominaisuudet

Microsoft Internet on nopea, mukava ja helppokäyttöinen ohjelma. Seuraavassa on eräitä sen ominaisuuksia, jotka tekevät sähköpostin lähettämisestä ja vastaanottamisesta helppoa ja hauskaa.

  Tee kaikki toiminnot pääikkunassa

  Tallenna sähköpostiosoitteet omaan osoitteistoosi ja lisää ne viesteihin

  Selaa viestejä nopeasti ja helposti

  Järjestä viestit omiin kansioihisi

  Lajittele viestiluettelo

  Lisää viesteihisi oma allekirjoituksesi


Tallenna sähköpostiosoitteet omaan osoitteistoosi ja lisää ne viesteihin

Voit tallentaa osoitteistoon etunimet, sukunimet ja Internet-sähköpostiosoitteet. Kun nimi on osoitteistossa, voit käyttää sitä viestin vastaanottomäärityksissä. Voit myös tarkistaa, että viestin vastaanottajan sähköpostiosoite on osoitteistossasi tai että se on kelvollinen osoite.


Tee kaikki toiminnot pääikkunassa

Voit katsoa ja lähettää viestejä sekä siirtyä kansiosta toiseen Internet Mail -ikkunassa. Napsauttamalla työkaluriviä voit vastata viesteihin, välittää viestejä edelleen tai luoda uusia viestejä. Työkalurivin avulla voit myös siirtyä viestistä ja kansiosta toiseen. Kaikki komennot on myös valittavissa valikoista.


Selaa viestejä nopeasti ja helposti

Viestiluettelon ja esikatseluruudun avulla voit katsoa viestiluetteloa ja tarkastella viestejä samanaikaisesti yhdessä ikkunassa.

Voit myös halutessasi tarkastella viestiä erillisessä ikkunassa ja siirtyä edelliseen tai seuraavaan viestiin työkalurivin avulla.


Järjestä viestit omiin kansioihisi

Voit luoda kansioita, joihin järjestät ja lajittelet viestisi. Kun olet vastaanottanut viestin, voit siirtää sen mihin tahansa kansioon.


Lajittele viestiluettelo

Voit lajitella viestit eri tietosarakkeiden, kuten aiheen, lähettäjän tai lähetys- tai saapumisajan mukaan. Voit myös lisätä ja poistaa sarakkeita, järjestää ne sekä lajitella ne nousevaan tai laskevaan järjestykseen.


Lisää viesteihisi oma allekirjoituksesi

Voit lisätä viestiin tekstin tai tekstitiedoston omaksi allekirjoituksesi.

Voit valita, haluatko lisätä allekirjoituksen kaikkiin lähteviin viesteihin tai vain yksittäisiin viesteihin tai haluatko olla kokonaan käyttämättä allekirjoitusta.


Pikanäppäinten käyttäminen Internet Mail -ohjelmassa

Pikanäppäinten avulla voit valita komentoja sekä siirtyä esikatseluruudussa ja viestiluettelossa.

Mail: pääikkuna sekä viestien katselu- ja lähetysikkunat

Toiminto:	Näppäin:
Avaa ohjeaiheet	F1
Valitse kaikki	CTRL+A
Mail: pääikkuna ja viestien katseluikkuna

Toiminto:	Näppäin:
Tulosta valittu viesti	CTRL+P
Lähetä ja vastaanota posti	CTRL+M
Poista viesti	DEL tai CTRL+D
Avaa uusi viesti	CTRL+N
Vastaa lähettäjälle	CTRL+R
Välitä viesti	CTRL+F
Vastaa kaikille	CTRL+VAIHTO+R
Siirry Saapuneet-kansioon	CTRL+I
Siirry viestiluettelon seuraavaan viestiin	ALT+OIKEA NUOLI
Siirry viestiluettelon edelliseen viestiin	ALT+VASEN NUOLI
Katso valitun viestin ominaisuuksia	ALT+ENTER
Mailin pääikkuna

Toiminto:	Näppäin:
Avaa valittu viesti	CTRL+O tai ENTER
Merkitse viesti luetuksi	CTRL+VÄLINÄPPÄIN
Siirry viestiluettelon ja esikatseluruudun välillä	SARKAIN
Mailin viesti-ikkuna: katsominen ja lähettäminen

Toiminto:	Näppäin:
Sulje viesti	ESC
Etsi teksti	F3 tai CTRL+VAIHTO+F
Mailin viesti-ikkuna: lähettäminen

Toiminto:	Näppäin:
Tarkista nimet	CTRL+K tai ALT+K
Tarkista oikeinkirjoitus	F7
Lähetä viesti	CTRL+ENTER tai ALT+S


Perustietoja Internet Mail -ohjelmasta

Jos et ole ennen käyttänyt sähköpostia tai Internet Mail -ohjelmaa, saat näistä ohjeista hyödyllistä tietoa Internet Mail -ohjelman käytöstä aina ohjelman asennuksesta viestien vastaanottamiseen, katsomiseen ja lähettämiseen asti. Olet ehkä jo tutustunut ohjelmaan sen asennuksen yhteydessä. Seuraavassa luetellut toimet on kuvattu erillisinä vaiheina Internet Mailin Ohjeessa.

Määritä Internet-yhteydet

Ennen kuin voit lähettää ja vastaanottaa sähköpostia, sinulla on oltava Internet-yhteys jonkin palvelutoimittajan tai yrityksesi Internet-yhdyskäytävän kautta. Kun käytössäsi on Internet-yhteys, voit määrittää Internet Mail -ohjelman asetukset. Tavallisesti Internetiin liitytään jommallakummalla seuraavista tavoista:

Modeemin avulla puhelinlinjoja pitkin. Voit luoda yhteyden manuaalisesti tai käyttää Puhelinverkkoyhteys-toimintoa, joka muodostaa yhteyden automaattisesti, kun käynnistät Internet Mailin. Saat Internet-palvelutoimittajaltasi puhelinnumeron, modeemin asetukset ja verkkoprotokollat, joita tarvitset Internet-palvelun käyttämisessä.

Lähiverkon kautta. Yrityksessäsi saattaa olla ulkoinen Internet-yhteys, jota voit käyttää omasta tietokoneestasi lähiverkon kautta. Järjestelmänvalvoja antaa tällöin tilitiedot ja verkkoprotokollat, joiden avulla saat yhteyden postipalvelimiin.

Postipalvelimien lisääminen

Tarvitset postipalvelimien nimet, oman käyttäjänimesi sekä salasanasi. Määritä saapuvan ja lähtevän postin postipalvelin. Saat tiedot Internet-palvelutoimittajaltasi tai järjestelmänvalvojalta, jos käytät lähiverkkoa. Voit määrittää nämä tiedot kahdella tavalla:

Käyttäen ohjattua Internet Mail -ohjelman kokoonpanoa, kun käynnistät Internet Mail -ohjelman ensimmäisen kerran asennuksen jälkeen.

Valitsemalla Internet Mailissa Sähköposti Asetukset. Lisää tai muuta postipalvelin- ja käyttäjätilitietoja valitsemalla Palvelimet-välilehti.

Viestien lukeminen

Kun käynnistät Internet Mailin, se ottaa yhteyden sähköpostitiliisi ja lataa uudet viestit Saapuneet-kansioon. Saapuneet-kansion lisäksi Internet Mail sisältää useita muitakin postikansioita, ja lisäksi voit luoda itse omia kansioita tarpeen mukaan. Voit järjestää vastaanottamasi viestit poistamalla tarpeettomat ja siirtämällä kunkin säilytettävän viestin sille sopivaan kansioon.

Viestit tallentuvat tietokoneeseesi. Sen lisäksi voit määrittää, että viesteistä jätetään kopio postipalvelimelle. Huomaa, että kaikki postipalvelimet eivät tue tätä toimintoa. Saat lisätietoja Internet-palvelutoimittajalta tai järjestelmänvalvojalta.

Viestien lähettäminen

Voit luoda omia viestejä tai vastata saapuneisiin viesteihin sekä välittää niitä edelleen. Internet Mail -ohjelmaan kuuluu osoitteisto, josta voit valita viestien vastaanottajat, joille lähetät postia säännöllisesti. Kun lähetät viestin, Internet Mail tarkistaa, että kaikki Vastaanottaja- ja Kopio-kenttiin kirjoitetut nimet löytyvät osoitteistosta tai ovat kelvollisia Internet-sähköpostinimiä. Internet Mail tarkistaa myös viestin tekstin oikeinkirjoituksen, jos järjestelmään on asennettu Microsoft Office 95 tai Word 95.

Internet Mailin mukauttaminen

Pikatoimintojen avulla voit käynnistää Internet Mailin mistä tahansa: työpöydältä, Käynnistä-valikosta, ohjelmaryhmästä tai Käynnistys-ryhmästä.

Järjestä ikkuna haluamallasi tavalla. Näytä tai piilota kuvake-, työkalu- ja tilarivi. Vedä kuvakerivi mihin tahansa ikkunan kohtaan. Piilota esikatseluruutu, muuta sen kokoa tai jaa se pysty- tai vaakasuunnassa.

Lajittele viestit lähettäjän, päivämäärän tai aiheen mukaan.


Internet Mailin viestiluettelon kuvakkeiden tunnistaminen

Seuraavat kuvakkeet osoittavat, sisältävätkö viestit liitteitä, onko ne merkitty luetuiksi vai lukemattomiksi ja mikä on niiden prioriteetti.

Kuvake:	Merkitys:
	Viesti sisältää vähintään yhden tiedostoliitteen.
	Viestin lähettäjä on määrittänyt sille suuren prioriteetin.
	Viestin lähettäjä on määrittänyt sille pienen prioriteetin.
	Viesti on luettu. Otsikko ei ole lihavoitu.
	Viestiä ei ole luettu. Otsikko on lihavoitu.


Tilaamasi uutisryhmän tarkasteleminen

Valitse Uutisryhmät-valikosta Uutisryhmät, valitse uutispalvelin (jos niitä on enemmän kuin yksi) ja valitse uutisryhmä.

 Aiheeseen liittyviä ohjeita


Uutisryhmän tarkasteleminen tilaamatta sitä

1	Valitse Uutisryhmät-valikosta Uutisryhmät.

2	Jos näyttöön tulee uutispalvelinluettelo, valitse haluamasi uutispalvelin.

3	Valitse Kaikki-välilehdestä haluamasi uutisryhmä ja valitse Siirry-painike.

Vihje

Voit tilata katseltavana olevan uutisryhmän valitsemalla Uutisryhmä-valikosta Tilaa tämä ryhmä.

 Aiheeseen liittyviä ohjeita


Uutisryhmän tilaaminen

1	Valitse Uutisryhmät-valikosta Uutisryhmät.

2	Jos näyttöön tulee uutispalvelinluettelo, valitse haluamasi uutispalvelin.

3	Valitse uutisryhmä, jonka tahdot tilata, ja valitse Tilaa-painike.

Voit peruuttaa uutisryhmän tilauksen valitsemalla uutisryhmän ja valitsemalla Peruuta tilaus.

Vihjeitä

Voit etsiä uutisryhmiä, joiden nimessä on tietty sana, kirjoittamalla sanan Näytä uutisryhmät, jotka sisältävät -ruutuun. Voit etsiä samaa sanaa myös uutisryhmien kuvauksista valitsemalla Etsi myös kuvauksista -valintaruudun.

Jollei tietty uutisryhmä löydy luettelosta, on mahdollista, ettei sitä ole käytettävällä uutispalvelimella.

 Aiheeseen liittyviä ohjeita


Vastauksen lähettäminen uutisryhmään

1	Valitse viestiluettelosta viesti, johon tahdot vastata.

2	Valitse Uutisryhmä-valikosta Vastaa uutisryhmään.

3	Kirjoita Uutisryhmät-ruutuun muiden sellaisten saman palvelimen uutisryhmien nimet, joihin tahdot postittaa vastauksesi, erottaen uutisryhmien nimet toisistaan puolipistein (;).

4	Kirjoita viestin aihe. Internet News ei postita viestiä, jolla ei ole aihetta.

5	Kirjoita viesti.

6	Valitse Tiedosto-valikosta Postita viesti.

Vihjeitä

Voit vastata yhdellä viestillä useaan uutisryhmään vain, jos kaikki uutisryhmät ovat samalla palvelimella. Jos tahdot vastata muilla palvelimilla oleviin uutisryhmiin, kirjoita kullekin haluamiasi uutisryhmiä tarjoavalle palvelimelle oma vastaus.

Jos tahdot postittaa vastauksen muihin uutisryhmiin, valitse Uutisryhmät-valikosta Valitse uutisryhmä. Valitse luettelosta uutisryhmä ja valitse Lisää-painike. Voit valita haluamasi joko kaikista palvelimella olevista uutisryhmistä tai tilaamistasi uutisryhmistä.

Voit lähettää alkuperäisen viestin kirjoittajalle kopion uutisryhmään postitettavasta viestistä kirjoittamalla viestin kirjoittajan sähköpostiosoitteen Kopio-ruutuun.

Saat näkyviin lisää vastausten lähettämiseen vaikuttavia asetuksia valitsemalla Uutisryhmät-valikosta Asetukset ja valitsemalla Lähettäminen-välilehden.


Uuden viestin lähettäminen uutisryhmään

1	Valitse Uutisryhmät-valikosta Uusi viesti uutisryhmään.

2	Kirjoita Uutisryhmät-ruutuun muiden sellaisten uutisryhmien nimet, joihin tahdot postittaa vastauksesi, erottaen uutisryhmien nimet toisistaan puolipistein (;).

3	Kirjoita viestin aihe. Internet News ei postita viestiä, jolla ei ole aihetta.

4	Kirjoita viesti.

5	Valitse Tiedosto-valikosta Postita viesti.

Vihjeitä

Voit vastata yhdellä viestillä useaan uutisryhmään vain, jos kaikki uutisryhmät ovat samalla palvelimella. Jos tahdot vastata muilla palvelimilla oleviin uutisryhmiin, kirjoita kullekin haluamiasi uutisryhmiä tarjoavalle palvelimelle oma vastaus.

Jos tahdot postittaa vastauksen muihin uutisryhmiin, valitse Uutisryhmät-valikosta Valitse uutisryhmä. Valitse luettelosta uutisryhmä ja valitse Lisää-painike. Voit valita haluamasi joko kaikista palvelimella olevista uutisryhmistä tai tilaamistasi uutisryhmistä.

Voit lähettää alkuperäisen viestin kirjoittajalle kopion uutisryhmään postitettavasta viestistä kirjoittamalla viestin kirjoittajan sähköpostiosoitteen Kopio-ruutuun.

Saat näkyviin lisää viestien lähettämiseen vaikuttavia asetuksia valitsemalla Uutisryhmät-valikosta Asetukset ja valitsemalla Lähettäminen-välilehden.

 Aiheeseen liittyviä ohjeita


Vastaaminen sähköpostin lähettäjälle

1	Valitse viestiluettelosta viesti, johon tahdot vastata.

2	Valitse Sähköposti- tai Uutisryhmät-valikosta Vastaa viestin lähettäjälle.

Voit lähettää viestin muille yksittäisille vastaanottajille kirjoittamalla Vastaanottaja- tai Kopio-ruutuun vastaanottajien sähköpostiosoitteet puolipistein (;) erotettuina.

3	Kirjoita viesti.

4	Valitse Tiedosto-valikosta Lähetä viesti.

Vihjeitä

Voit valita nimen Internet Mail -osoitteistosta valitsemalla Sähköposti-valikosta Valitse vastaanottajat.

Voit lisätä nimen Viestin vastaanottajat -ruutuun valitsemalla sen osoitteistosta ja kaksoisnapsauttamalla sitä.

Saat näkyviin lisää vastausten lähettämiseen vaikuttavia asetuksia valitsemalla Uutisryhmät-valikosta Asetukset ja valitsemalla Lähettäminen-välilehden.

 Aiheeseen liittyviä ohjeita


Viestin välittäminen

1	Avaa tai valitse viesti, jonka tahdot välittää.

2	Valitse Sähköposti- tai Uutisryhmät-valikosta Välitä.

3	Kirjoita vastaanottajien sähköpostiosoitteet puolipistein (;) erotettuina.

4	Kirjoita viesti.

5	Valitse Tiedosto-valikosta Lähetä viesti.

Huomautus

Voit toimittaa lähetysjonossa olevat viestit heti ja tarkistaa samalla, onko uusia viestejä tullut, valitsemalla Sähköposti-valikosta Lähetä ja vastaanota.


Viestien lajitteleminen

Valitse Näytä-valikosta Lajittele ja valitse sen sarakkeen otsikko, jonka mukaan tahdot lajitella viestit.

Voit vaihtaa nousevan ja laskevan järjestyksen välillä valitsemalla Näytä-valikosta Lajittele ja valitsemalla Nouseva-vaihtoehdon tai poistamalla sen valinnan.

Vihje

Voit muuttaa lajittelujärjestystä myös napsauttamalla sen sarakkeen otsikkoa, jonka mukaa tahdot lajitella. Voit vaihtaa nousevan ja laskevan järjestyksen välillä napsauttamalla otsikkoa uudelleen.

 Aiheeseen liittyviä ohjeita


Sarakkeiden lisääminen ja poistaminen viestiluettelossa

1	Valitse Näytä-valikosta Sarakkeet.

2	Voit lisätä sarakkeen valitsemalla sarakkeen nimen Käytettävissä olevat sarakkeet -luettelosta ja valitsemalla Lisää-painikkeen.

Voit poistaa sarakkeen valitsemalla sarakkeen nimen Näytettävät sarakkeet -luettelosta ja valitsemalla Poista-painikkeen.

Voit muuttaa järjestystä, jossa sarakkeet näytetään, valitsemalla sarakkeen nimen ja valitsemalla Siirrä ylös- tai Siirrä alas -painikkeen.

 Aiheeseen liittyviä ohjeita


Viestien näyttäminen viestiketjuittain

1	Valitse Näytä-valikosta Lajittele ja valitse Ryhmittele viestit viestiketjuittain.

2	Jos tahdot, että viestiluettelossa näkyvät viestiketjun ensimmäinen viesti ja kaikki vastaukset siihen, valitse ensimmäinen viesti ja valitse Näytä-valikosta Laajenna.

Jos tahdot, että viestiluettelossa näkyy vain viestiketjun alkuperäinen viesti, valitse ensimmäinen viesti ja valitse Näytä-valikosta Kutista.

Vihjeitä

Voit laajentaa tai kutistaa kaikki viestiluettelon viestiketjut valitsemalla Muokkaa-valikosta Valitse kaikki ja sen jälkeen Näytä-valikosta Laajenna tai Kutista.

Voit tuoda kaikkiin uutisryhmiin näkyviin laajennetut viestiketjut valitsemalla Uutisryhmät-valikosta Asetukset ja valitsemalla Lukeminen-välilehden Laajenna viestiketjut automaattisesti-valintaruudun.

Voit laajentaa tai kutistaa yksittäisiä viestiketjuja myös napsauttamalla alkuperäisen viestin vieressä olevaa plus- (+) tai miinusmerkkiä (-).

Saat lisätietoja viestiluettelon kuvakkeista ja viestiluettelon viestiketjussa siirtymiseen käytettävistä näppäinkomennoista napsauttamalla Aiheeseen liittyviä ohjeita -painiketta.

 Aiheeseen liittyviä ohjeita


Viestiketju tarkoittaa alkuperäistä viestiä ja kaikkia siihen postitettuja vastauksia. Viestiketjut tallennetaan ja ryhmitellään alkuperäisen aiheen mukaan. Viestillä, jonka aihe on "Älkää postittako binaaritiedostoja tähän uutisryhmään", alkavaan viestiketjuun kuuluvat kaikki vastaukset, joiden aihe on RE: "Älkää postittako binaaritiedostoja tähän uutisryhmään".

Jos vastaat viestiin ja muutat sen otsikkoa, aloitat uuden viestiketjun. Esimerkiksi vastauksen lähettäminen otsikolla "Lopetetaan jo tämä viestiketju: Älkää postittako binaaritiedostoja tähän uutisryhmään" aloittaa uuden viestiketjun.


Lähtevän viestin prioriteetin muuttaminen

Valitse viesti-ikkunassa Sähköposti-valikosta Valitse prioriteetti ja valitse Suuri, Normaali tai Pieni.

Huomautuksia

Tämä määritys muuttaa vain sillä hetkellä kirjoitettavan viestin prioriteetin.

Uutisryhmään postitettavalle viestille ei voi määrittää prioriteettia.

 Aiheeseen liittyviä ohjeita


Viestien näyttöfonttien muuttaminen

1	Valitse Sähköposti- tai Uutisryhmät-valikosta Asetukset.

2	Valitse Fontit-välilehden Vaihda-painike ja vaihda määritykset.


Viestin poistaminen

1	Valitse viestiluettelosta viesti, jonka tahdot poistaa.

2	Valitse Tiedosto-valikosta Poista.

Huomautuksia

Voit kumota viestin poistamisen avaamalla Poistetut-kansion ja kopioimalla viestin Saapuneet-kansioon tai johonkin muuhun kansioon.

Jollet tahdo viestejä tallennettavan Poistetut-kansioon lopettaessasi Internet Mailin, valitse Sähköposti-valikosta Asetukset ja valitse Lukeminen-välilehden Tyhjennä Poistetut-kansio lopetettaessa -valintaruutu.

 Aiheeseen liittyviä ohjeita


Uutispalvelimen lisääminen

1	Valitse Uutisryhmät-valikosta Asetukset.

2	Valitse Palvelimet-välilehden Lisää-painike.

3	Kirjoita uutispalvelimen nimi.

4	Jos Internet-palvelutoimittajasi tai järjestelmänvalvoja edellyttää, valitse Tämä palvelin edellyttää kirjautumista -valintaruutu sekä kirjoita tilinimi ja salasana.

Vihje

Voit tuoda näyttöön tai muuttaa määritetyn uutispalvelimen ominaisuuksia kaksoisnapsauttamalla uutispalvelimen nimeä Palvelimet-välilehdessä.

 Aiheeseen liittyviä ohjeita


Lähtevien sähköpostiviestien kopioiden tallentaminen

1	Valitse Sähköposti-valikosta Asetukset.

2	Valitse Lähettäminen-välilehden Tallenna lähetetyistä viesteistä kopio Lähetetyt-kansioon -valintaruutu.

Vihjeitä

Lähetetyt-kansiota ei voi poistaa.

Jos tahdot tallentaa kopion vain nykyisestä viestistä, kirjoita sähköpostiosoitteesi Kopio-ruutuun.


 Välimuisti on tietokoneessasi oleva tiedosto, johon tallennetaan uutisryhmän otsikkotiedot ja viestit tai luettelo uutispalvelimella olevista uutisryhmistä. Jokaisella lisäämälläsi uutispalvelimella ja tilaamallasi uutisryhmällä on oma välimuistitiedosto. Joka kerta kun otat yhteyden uutisryhmään, suurin osa sen tiedoista on jo tietokoneesi välimuistitiedostossa. Ainoastaan uudet viestit ja otsikkotiedot pitää ladata, mikä lyhentää aikaa, joka pitää odottaa ennen uutisryhmän lukemista. Välimuistitiedosto saattaa ajan kuluessa kasvaa varsin suureksi, joten jonkin uutisryhmän välimuistitiedosto on syytä poistaa silloin tällöin. Saat lisätietoja valitsemalla on ohjehakemistosta hakusanan “välimuisti, tyhjentäminen”.


Viestin merkitseminen luetuksi automaattisesti

1	Valitse Sähköposti- tai Uutisryhmät-valikosta Asetukset.

2	Valitse Lukeminen-välilehden Merkitse viesti luetuksi, kun sitä on esikatseltu x sekuntia -valintaruutu.

Vihjeitä

Voit merkitä yksittäisen viestin luetuksi valitsemalla Muokkaa-valikosta Merkitse luetuksi.

Voit merkitä viestin lukemattomaksi valitsemalla Muokkaa-valikosta Merkitse lukemattomaksi.

Voit merkitä viestiketjun luetuksi Internet News -ohjelmassa valitsemalla minkä tahansa viestiketjun viestin ja valitsemalla Muokkaa-valikosta Merkitse viestiketju luetuksi.

Voit merkitä kaikki viestit luetuiksi poistuessasi Internet News -ohjelmasta tai siirtyessäsi toiseen uutisryhmään valitsemalla Merkitse kaikki viestit luetuiksi poistuttaessa uutisryhmästä -valintaruudun.

 Aiheeseen liittyviä ohjeita


Vain uutisryhmän lukemattomien viestien näyttäminen

Valitse Näytä-valikosta Vain lukemattomat viestit.

 Aiheeseen liittyviä ohjeita


Viestin otsikkotietojen näyttäminen esikatseluruudussa

Valitse Näytä-valikosta Esikatseluruutu ja valitse Otsikkotiedot.

Vihje

Voit tuoda näyttöön kaikki viestin tiedot, kuten sen lähetysajankohdan, valitsemalla Tiedosto-valikosta Ominaisuudet ja siirtymällä Tiedot-välilehteen.


Viestin siirtäminen tai kopioiminen toiseen kansioon

1	Valitse viestiluettelosta viesti, jonka tahdot siirtää tai kopioida.

2	Valitse Sähköposti-valikosta Siirrä tai Kopioi ja valitse kansio, johon tahdot siirtää tai kopioida viestin.


Internet Mail- ja News-ohjelmien ohjelmaikkunan mukauttaminen

Voit säätää tilan jakautumista esikatseluruudun ja viestiluettelon kesken vetämällä esikatseluruudun ja viestiluettelon välistä jakopalkkia.

Voit piilottaa työkalurivin, tilarivin tai kuvakerivin poistamalla niitä vastaavien komentojen merkit Näytä-valikosta.

Voit piilottaa otsikkotiedot valitsemalla Näytä-valikosta Esikatseluruutu ja valitsemalla Otsikkotiedot, jolloin merkki poistuu sen vierestä.

 Aiheeseen liittyviä ohjeita


Viestiluettelon ja viestin sisällön tarkasteleminen samanaikaisesti

Valitse Näytä-valikosta Esikatseluruutu ja valitse Jaa pystysuunnassa tai Jaa vaakasuunnassa.

Vihje

Voit tuoda näyttöön tai suorittaa liitteitä esikatseluruudusta valitsemalla esikatseluruudun otsikossa olevan liitetiedostokuvakkeen ja valitsemalla haluamiesi liitetiedostojen nimet.

 Aiheeseen liittyviä ohjeita


Internet News -ohjelman vianmääritys

Tämän vianmäärityksen avulla voit tunnistaa ja ratkaista Internet News -ohjelman käyttöön liittyviä ongelmia. Vastaa kysymyksiin valitsemalla haluamasi vaihtoehto ja yritä ratkaista ongelma seuraamalla annettuja neuvoja.

Mikä on vialla?

Internet News ei muodosta käynnistyksen yhteydessä yhteyttä Internet-palvelutoimittajaan.

Modeemi ei näytä toimivan.

Modeemi toimii, mutta en näytä saavan yhteyttä palvelutoimittajaan.

Saan yhteyden palvelutoimittajaan, mutta en pysty lukemaan uutisryhmiä ja sähköpostia.

Saan virheilmoituksen siitä, että yhteyden muodostamisessa tiettyyn palvelimeen on tapahtunut virhe. Pystyn muodostamaan yhteyden joihinkin uutispalvelimiin, mutta en kaikkiin.

Saan virheilmoituksen siitä, että yhteyden muodostamisessa tiettyyn palvelimeen on tapahtunut virhe, mutta en pysty muodostamaan yhteyttä mihinkään uutispalvelimeen.


Tee seuraavat toimet ja yritä sitten yhteyden muodostamista uudelleen.

Yhdessä tai useissa sellaisten uutispalvelimien asetuksissa, joihin et saa yhteyttä, saattaa olla virheitä. Saat nämä asetukset Internet-palvelutoimittajalta.

Uutispalvelimen asetusten tarkistaminen

1	Valitse Uutisryhmät-valikosta Asetukset.

2	Valitse Palvelimet-välilehden Ominaisuudet-painike.

3	Tarkista Yleiset-välilehdestä seuraavat seikat:

Onko uutispalvelimen nimi sama kuin Internet-palvelutoimittajan antama?

Edellyttääkö Internet-palvelutoimittaja kirjautumistiliä ja salasanaa?

Jos yhteyden ottaminen tähän palvelimeen edellyttää kirjautumista, tarkista, että tilinimi ja salasana vastaavat palvelutoimittajan antamia.

Jos kirjautumista ei edellytetä, poista valinta Tämä palvelin edellyttää kirjautumista -valintaruudusta.

4	Sulje valintaikkunat valitsemalla OK-painike.

5	Valitse Uutisryhmät-valikosta Uutisryhmät ja yritä ottaa yhteys tähän palvelimeen.

6	Toista tämä toimintosarja kaikkien sellaisten palvelimien kohdalla, joihin et saa yhteyttä.

Korjaantuiko ongelma?

Kyllä. Sulje vianmääritys.

Ei. Tahdon kokeilla muita vianmääritysvaihtoehtoja.

Ei. Mikä muu voisi olla vialla?


Ota yhteys Internet-palvelutoimittajaasi

Olet kohdannut virheen, jota ei voi ratkaista Internet News -vianmäärityksen avulla. Internet-palvelutoimittajasi antamat yhteysasetukset tai tilitiedot saattavat olla virheellisiä, tai Internet-palvelutoimittajan palvelimet tai ohjelmat saattavat olla epäkunnossa.


Tee seuraavat toimet ja yritä sitten yhteyden muodostamista uudelleen.

Yhdessä tai useissa uutispalvelimien lisäasetuksissa saattaa olla ongelmia. Saat nämä asetukset Internet-palvelutoimittajaltasi.

Palvelimen lisäasetusten tarkistaminen

1	Valitse Uutisryhmät-valikosta Asetukset.

2	Valitse Palvelimet-välilehdestä uutispalvelin ja valitse Ominaisuudet-painike.

3	Tarkista Lisäasetukset-välilehdestä seuraavat seikat:

Vastaako porttinumero Internet-palvelutoimittajan antamaa?

Useimmat Internet-palvelutoimittajat käyttävät porttia 119.

Onko palvelimen aikakatkaisuksi asetettu Lyhyt?

Joihinkin palvelimiin yhteyden muodostaminen kestää kauemmin. Voit antaa tietokoneellesi enemmän aikaa yhteyden muodostamiseen siirtämällä liukusäädintä kohti Pitkä-asetusta.

4	Sulje valintaikkunat valitsemalla OK-painike.

5	Valitse Uutisryhmät-valikosta Uutisryhmät ja yritä muodostaa yhteys uutispalvelimeen.

Korjaantuiko ongelma?

Kyllä. Sulje vianmääritys.

Ei. Tahdon kokeilla muita vianmääritysvaihtoehtoja.

Ei. Mikä muu voisi olla vialla?


Tarkista, miten saat yhteyden Internet-palvelutoimittajaan

Kokeile jompaakumpaa seuraavista vaihtoehdoista:

Muodosta yhteys Internet-palvelutoimittajaan manuaalisesti ennen kuin yrität ladata tai lukea uutisryhmiä.

Valitse Oma tietokone -ikkunassa Puhelinverkkoyhteys-kuvake ja asenna Puhelinverkkoyhteys. Jos kuvaketta ei ole Oma tietokone -ikkunassa, Puhelinverkkoyhteyttä ei ole asennettu tietokoneeseesi. Lisätietoja sen asentamisesta on Windowsin Ohjeen kohdassa "Lisää/poista sovellus".

Korjaantuiko ongelma?

Kyllä. Sulje vianmääritys.

Ei. Tahdon kokeilla muita vianmääritysvaihtoehtoja.

Ei. Mikä muu voisi olla vialla?


Tarkista palvelimen asetukset

1	Valitse Internet News -ohjelman Uutisryhmät-valikosta Asetukset.

2	Tarkista Palvelimet-välilehdestä, ovatko asetukset samat kuin Internet-palvelutoimittajan antamat.

Jos kaikki näyttää olevan kunnossa, ota yhteys palvelutoimittajaasi ja selvitä, ovatko asetukset oikeat ja toimivatko palvelutoimittajan palvelimet kunnollisesti.

Korjaantuiko ongelma?

Kyllä. Sulje vianmääritys.

Ei. Tahdon kokeilla muita vianmääritysvaihtoehtoja.


Automaattinen tekstin rivitys lähtevissä viesteissä

1	Valitse Sähköposti- tai Uutisryhmät-valikosta Asetukset.

2	Valitse Lähettäminen-välilehdessä Vain teksti -valintanapin vieressä oleva Asetukset-painike.

3	Valitse Rivitä lähetettävä teksti automaattisesti x merkin jälkeen -valintaruutu.

4	Kirjoita suurin yhdellä rivillä näytettävä merkkimäärä.

Huomautuksia

Tätä asetusta tarvitaan vain muotoilemattomana tekstinä lähetettävissä viesteissä.

Jotkin palvelimet eivät näytä yli 80:aa merkkiä yhdellä rivillä. Jos lähetät viestejä, joissa on yli 80 merkkiä rivillä, lukija ei välttämättä näe niitä ongelmitta.

Kun viestiä lainataan vastauksessa, alkuperäinen teksti merkitään ja sisennetään yleensä ylimääräisellä merkillä. Jos oletat, että viestiäsi lainataan, aseta rivinpituudeksi 70 tai 72 merkkiä.


Lähtevien viestien lähettäminen heti

1	Valitse Sähköposti-valikosta Asetukset.

2	Valitse Lähettäminen-välilehden Lähetä viestit heti -valintaruutu.

3	Valitse Lähetä viestit heti -valintaruutu.

Kun valitset Tiedosto-valikosta Lähetä viesti, Internet Mail lähettää heti kaikki Lähtevät-kansiossa olevat viestit postipalvelimelle ja tarkistaa samalla, onko tulevia viestejä odottamassa.

Vihje

Ellet tahdo viestejä lähetettävän heti, poista valinta tästä valintaruudusta. Tällöin kun valitset Tiedosto-valikosta Lähetä viesti, viesti tallennetaan Lähtevät-kansioon siihen saakka, kun valitset Lähetä ja vastaanota -komennon tai lopetat Internet Mail -ohjelman.


Viestien lähettäminen WWW-selausohjelmasta Internet Mailin avulla

1	Valitse Sähköposti-valikosta Asetukset.

2	Valitse Lähettäminen-välilehden Aseta Microsoft Internet Mail oletukseksi lähetettäessä viestejä selausohjelmasta -valintaruutu.

Kun valitset WWW-sivulta sähköpostinlähetyslinkin tai valitset WWW-selausohjelman sähköpostikomennon, selausohjelma käyttää Internet Mail -ohjelmaa.


Internet News -ohjelman käyttäminen WWW-selausohjelmasta

1	Valitse Uutisryhmät-valikosta Asetukset.

2	Valitse Lukeminen-välilehden Aseta Microsoft Internet News oletusuutisselaimeksi -valintaruutu.

Kun valitset WWW-sivulta uutisryhmän avaavan linkin tai valitset WWW-selausohjelman uutisselainkomennon, WWW-selausohjelma käyttää Internet News -ohjelmaa.


Internet News -ohjelman määrittäminen käyttämään sähköpostivastauksissa ja postin edelleen lähetyksessä Internet Mail-ohjelmaa

1	Avaa Internet Mail.

2	Valitse Sähköposti-valikosta Asetukset.

3	Valitse Lähettäminen-välilehden Aseta Microsoft Internet Mail oletukseksi lähetettäessä viestejä selausohjelmasta -valintaruutu.

Huomautus

Kun vastaat viestin kirjoittajalle, välität uutisryhmäviestin tai kirjoitat sähköpostiosoitteen uutisryhmäviestin Kopio-riville, Internet News käyttää Internet Mail -ohjelmaa.

Kun valitset WWW-sivulta sähköpostinlähetyslinkin tai valitset WWW-selausohjelman sähköpostikomennon, selausohjelma käyttää Internet Mail -ohjelmaa.


Tiedostoliitteen tarkasteleminen

1	Valitse viesti viestiluettelosta ja valitse Tiedosto-valikosta Avaa.

2	Kaksoisnapsauta viesti-ikkunan alalaidassa liitetiedostoa, jonka tahdot avata tai suorittaa.

Vihjeitä

Voit tallentaa liitetiedoston valitsemalla Tiedosto-valikosta Tallenna liitteet.

Voit tuoda näyttöön tai suorittaa liitteitä esikatseluruudusta valitsemalla esikatseluruudun otsikossa olevan liitetiedostokuvakkeen ja valitsemalla haluamiesi liitetiedostojen nimet. Voit tallentaa liitteen esikatseluruudusta pitämällä CTRL-näppäintä painettuna valitessasi tiedoston nimen.

 Aiheeseen liittyviä ohjeita


Suurten viestien tai tiedostojen postittaminen

1	Avaa uusi viesti tai vastaa uutisryhmän viestiin.

2	Valitse Uutisryhmät-valikosta Asetukset.

3	Valitse Lähettäminen-välilehden Asetukset-painike.

4	Valitse koodauksessa käytettävä muoto.

5	Valitse Lähettäminen-välilehdessä Lähetä useassa osassa, jos viestin koko ylittää x kt -valintaruutu.

6.	Sulje valintaikkunat valitsemalla OK-painike.

7	Valitse Lisää-valikosta Liitetiedosto.


 Koodauksen avulla voit lähettää suuria viestejä ja viestejä tai tiedostoja, jotka sisältävät muutakin kuin muotoilematonta tekstiä.

Useimmat sähköpostipalvelimet asettavat ylärajan yksittäisten vastaanotettavien ja lähetettävien viestien koolle. Raja on tavallisesti 1 megatavu viestiä kohden, mukaan lukien kaikki liitetiedostot. Kun suuri viesti koodataan, se tiivistetään, jaetaan useisiin pienempiin viesteihin ja lähetetään. Kun viestijoukko otetaan vastaan, uutistenselausohjelma tai sähköpostiohjelma voi yhdistää viestit ja purkaa koodauksen. Kun tämä vaihtoehto on valittuna, viestit jaetaan ja koodataan automaattisesti ennen lähettämistä.

Viestit ja liitetiedostot, jotka eivät sisällä pelkästään muotoilematonta tekstiä, koodataan ja muunnetaan muotoilemattomaksi tekstiksi ennen lähettämistä. Kun ne vastaanotetaan, koodaus puretaan ja viestit palautetaan alkuperäiseen muotoonsa.


Viestien koodauksen purkaminen

1	Valitse viestiluettelosta ne viestit, joiden koodauksen tahdot purkaa. Voit valita useita viestejä yhtä aikaa pitämällä CTRL-näppäintä painettuna valitessasi viestejä.

2	Valitse Uutisryhmät-valikosta Yhdistä ja pura koodaus.

3	Vedä viestit oikeaan järjestykseen luettelossa ja valitse sen jälkeen OK-painike.

Huomautus

Viestien järjestys kerrotaan tavallisesti aiherivillä, esimerkiksi 1/x, 2/x, 3/x ja niin edelleen. Sanamuoto vaihtelee viestin kirjoittajan käyttämän ohjelman mukaan. Järjestä viestit ensimmäisestä viimeiseen sijoittaen ensimmäisen viestin luettelon alkuun.


Siirtyminen Internet Mail- ja Internet News -ohjelmien välillä

Voit suorittaa Internet Mail- ja Internet News -ohjelmia erillisissä ikkunoissa valitsemalla Käynnistä-painikkeen, Ohjelmat ja lopuksi Internet Mail tai Internet News. Jos sinulla on pikakuvakkeet näille ohjelmille, voit käynnistää ohjelmat myös kaksoisnapsauttamalla kuvakkeita.


Kansion poistaminen

Valitse Tiedosto-valikosta Kansio, valitse Poista ja valitse kansio, jonka tahdot poistaa.

Huomautus

Poistetut-, Saapuneet-, Lähtevät- ja Lähetetyt-kansioita ei voi poistaa eikä nimetä uudelleen.


Allekirjoituksen lisääminen kaikkiin lähteviin viesteihin

1	Valitse Uutisryhmät- tai Sähköposti-valikosta Asetukset.

2	Valitse Allekirjoitus-välilehden Teksti-valintanappi ja kirjoita muokkausruutuun teksti, jonka tahdot näkyvän jokaisen lähettämäsi viestin alareunassa.

3	Valitse Lisää allekirjoitus lähtevien viestien loppuun -valintaruutu.

Vihjeitä

Kun muutat tämän asetuksen Sähköposti-valikosta, se vaikuttaa uusiin sähköpostiviesteihin, välitettäviin viesteihin sekä viestin kirjoittajalle vastauksena lähetettäviin viesteihin. Kun muutat tämän asetuksen Uutisryhmät-valikosta, se vaikuttaa vain uutisryhmiin postitettaviin viesteihin.

Voit lisätä allekirjoitukseksi myös tekstitiedoston sisällön.

Jollet tahdo lisätä allekirjoitusta kaikkiin lähteviin tiedostoihin, voit silti lisätä sen yksittäiseen viestiin valitsemalla lähtevän viestin Lisää-valikosta Allekirjoitus.


Lähtevän viestin oikeinkirjoituksen tarkistaminen

Valitse lähtevän viestin ikkunassa Sähköposti- tai Uutisryhmät-valikosta Oikoluku.

Huomautuksia

Jos tahdot, että kaikki lähtevät viestit oikoluetaan, valitse Sähköposti- tai Uutisryhmät-valikosta Asetukset. Valitse Oikoluku-välilehden Tarkista oikeinkirjoitus aina ennen lähettämistä -valintaruutu.

Jollei tietokoneeseesi ole asennettu yhtään Microsoft Office 95 -ohjelmaa, Oikoluku-komento ei ole käytettävissä. Microsoft Internet Mail ja News käyttävät Office 95 -ohjelmien (Microsoft Word, Excel, and PowerPoint) mukana tulevaa oikolukuohjelmaa.


Yhteystiedon tai jakelulistan lisääminen osoitteistoon

1	Valitse Tiedosto-valikosta Osoitteisto.

2	Valitse Osoitteisto-ikkunasta Uusi yhteystieto tai Uusi ryhmä ja kirjoita henkilön sukunimi, etunimi ja sähköpostisoite.

Vihjeitä

Voit myös lisätä osoitteistoon sähköposti- tai uutisryhmäviestin kirjoittajan: Avaa viesti, napsauta henkilön nimeä hiiren kakkospainikkeella ja valitse Lisää osoitteistoon.

Voit tuoda näyttöön viestin lähettäjän tai muiden vastaanottajien ominaisuudet avaamalla viestin omassa ikkunassaan ja kaksoisnapsauttamalla henkilön nimeä.


Yhteystiedon muokkaaminen osoitteistossa

1	Valitse Internet Mail -ohjelmassa Tiedosto-valikosta Osoitteisto.

2	Etsi osoitteistoluettelosta sen yhteystiedon nimi, jota tahdot muuttaa. Kaksoisnapsauta sitä, jolloin yhteystiedot tulevat näyttöön.

3	Muuta tietoja haluamallasi tavalla.

Vihje

Voit poistaa yhteystiedon valitsemalla sen osoitteistoluettelosta ja napsauttamalla Poista-kuvaketta.


Viestin lähettäminen osoitteistossa olevalle yhteyshenkilölle

1	Valitse lähtevän viestin ikkunassa Sähköposti-valikosta Valitse vastaanottajat.

2	Valitse haluamasi nimi ja valitse Vastaanottaja- tai Kopio-painike.

Vihje

Voit lisätä nimen Vastaanottaja-ruutuun myös valitsemalla sen osoitteistoluettelosta ja kaksoisnapsauttamalla sitä.


Sähköpostinimien ja osoitteiston yhteystietojen kelvollisuuden tarkistaminen

Valitse lähtevän viestin ikkunassa Sähköposti-valikosta Tarkista nimet.

Jos nimi täsmää osoitteistossa olevan nimen kanssa tai jos se on virheettömässä sähköpostiosoitemuodossa (nimi@yritys), ohjelma tulkitsee sen virheettömäksi sähköpostiosoitteeksi ja alleviivaa sen. Huomaa, ettei tämä tarkoita sähköpostiosoitteen olevan todellisuudessa olemassa. Voit kirjoittaa oikeanmuotoisen sähköpostiosoitteen ja vahvistaa sen, vaikkei sähköpostiosoitetta ole todellisuudessa olemassa.

Jos nimi ei ole virheetön sähköpostiosoite, nimi ja mahdolliset sen kanssa täsmäävät sähköpostiosoitteet näytetään valintaikkunassa. Valitsemalla Näytä lisää nimiä -komentopainikkeen voit hakea osoitetta muiden osoitteistossa olevien osoitteiden joukosta tai lisätä osoitteistoon uusia osoitteita.

Vihje

Voit lisätä tarkistettuja sähköpostiosoitteita osoitteistoon napsauttamalla osoitetta hiiren kakkospainikkeella ja valitsemalla Lisää osoitteistoon.


Viestin tulostaminen

1	Valitse viesti viestiluettelosta.

2	Valitse Tiedosto-valikosta Tulosta.


Viestien automaattisen lataamisen estäminen

1	Valitse Uutisryhmät-valikosta Asetukset.

2	Poista Lukeminen-välilehden Näytä viestit automaattisesti esikatseluikkunassa -valintaruudun valinta.

Vihje

Voit katsella viestiä esikatseluruudussa painamalla VÄLINÄPPÄINTÄ valittuasi viestin luettelosta.


Levytilan lisääminen poistamalla viestejä välimuistista

1	Valitse Uutisryhmät-valikosta Asetukset.

2	Valitse Lisäasetukset-välilehdestä vaihtoehdot, joiden avulla tahdot säädellä paikallisten viestitiedostojen kokoa.

Jos tahdot kutistaa tiettyjä tai kaikkia viestitiedostoja, voit pakata niitä, poistaa viestien tekstin rungon tai poistaa viestit kokonaan valitsemalla Siivoa nyt -painikkeen ja noudattamalla näyttöön tulevia ohjeita.

Huomautuksia

Useimmat uutispalvelimet poistavat ajoittain vanhoja viestejä ja otsikkotietoja. Seuraavan kerran, kun otat yhteyden uutisryhmään, josta on poistettu viestejä, välimuisti muodostetaan uudelleen siten, että se sisältää vain uutispalvelimella olevat viestit ja otsikkotiedot.

Jokaisella uutisryhmällä on oma välimuistitiedosto tietokoneessasi. Käyttämättömien, vanhojen tai suurten uutisryhmien välimuistitiedostojen poistaminen saattaa vapauttaa huomattavasti levytilaa tietokoneessasi.


Levytilan lisääminen pakkaamalla Internet Mail -viestikansioita

Valitse Internet Mail -ohjelmassa Tiedosto-valikosta Kansio, valitse Pakkaa ja valitse kansion nimi.

Vihjeitä

Voit vapauttaa huomattavasti levytilaa tietokoneessasi myös poistamalla kansioita.

Jos käytät muuta ohjelmaa kuin Microsoft Internet Mailia sähköpostiviestien lähettämiseen Internet News -ohjelmasta, katso sen ohjelman ohjeista, miten postikansioita pakataan ja poistetaan.


 Otsikko on viestiluettelossa sekä viesti-ikkunassa viestin yläpuolella näytettävät viestiä koskevat tiedot. Otsikko sisältää muun muassa tiedot viestin lähettäjästä, sen aiheesta, uutisryhmistä, joihin se on lähetetty, sekä vastaanotto- tai lähetysajoista ja -päivämääristä.


Viestin lähettäminen

1	Valitse Sähköposti-valikosta Uusi viesti.

2	Kirjoita Vastaanottaja-ruutuun vastaanottajien nimet puolipistein (;) erotettuina.

Voit lähettää jäljennöksiä viestistä kirjoittamalla Kopio-ruutuun vastaanottajien nimet puolipistein erotettuina.

3	Kirjoita Aihe-ruutuun viestin aihe.

4	Kirjoita viesti.

5	Valitse Tiedosto-valikosta Lähetä viesti.

Sähköpostiviesti toimitetaan sähköpostipalvelimelle, kun Internet Mail tarkistaa seuraavan kerran, onko uutta postia tullut.

Vihjeitä

Voit lähettää tiedoston viestisi mukana valitsemalla Lisää-valikosta Liitetiedosto ja kaksoisnapsauttamalla tiedostoa, jonka tahdot lähettää.

Voit tarkistaa heti, onko uutta postia tullut, ja toimittaa samalla lähtevät viestit valitsemalla Sähköposti-valikosta Lähetä ja vastaanota.

 Aiheeseen liittyviä ohjeita


Uusien viestien tarkistaminen automaattisesti

1	Valitse Sähköposti-valikosta Asetukset.

2	Valitse Lukeminen-välilehden Tarkista uudet viestit x minuutin välein -valintaruutu.

3	Määritä, kuinka usein tahdot Internet Mail -ohjelman tarkistavan, onko uusia viestejä tullut.

Vihjeitä

Kun tämä valintaruutu on valittuna, Internet Mail tarkistaa myös ohjelmaa käynnistettäessä, onko uusia viestejä tullut.

Voit tarkistaa heti, onko uusia viestejä tullut, valitsemalla Sähköposti-valikosta Lähetä ja vastaanota.


Postipalvelimen vaihtaminen

1	Valitse Sähköposti-valikosta Asetukset ja valitse Palvelimet-välilehti.

2	Kirjoita Nimi-ruutuun nimesi.

3	Kirjoita POP3-ruutuun tilisi nimi.

4	Kirjoita Lähtevä posti (SMTP)- ja Tuleva posti (POP3) -ruutuihin sähköpostipalvelimen nimi. Nämä asetukset ovat yleensä samat.

5	Kirjoita tiliisi liittyvä salasana.


Viestien lukeminen

Voit tuoda viestin näyttöön omaan ikkunaansa kaksoisnapsauttamalla viestiä viestiluettelossa.

Voit katsella viestiä esikatseluruudussa valitsemalla viestin viestiluettelosta.

Vihjeitä

 	Voit tuoda esikatseluruudun näyttöön valitsemalla Näytä-valikosta Esikatseluruutu ja valitsemalla Jaa pystysuunnassa tai Jaa vaakasuunnassa.

Voit tuoda näyttöön tai suorittaa liitteen esikatseluruudusta valitsemalla esikatseluruudun otsikkotiedoissa olevan liitekuvakkeen ja valitsemalla tiedostonimen.

Voit tuoda näyttöön viestin lähettäjän tai muiden vastaanottajien ominaisuudet avaamalla viestin omassa ikkunassaan ja kaksoisnapsauttamalla henkilön nimeä.

 Aiheeseen liittyviä ohjeita


Kansion lisääminen

1	Valitse Tiedosto-valikosta Kansio ja valitse Luo.

2	Kirjoita Luo uusi kansio -valintaikkunaan uuden kansion nimi.

Huomautus

Poistetut-, Saapuneet-, Lähtevät- ja Lähetetyt-kansioita ei voi poistaa.


Vaihtaminen toiseen kansioon

Valitse Sähköposti Siirrä ja valitse kansio, johon tahdot siirtyä.


Internet Mailin vianetsintä

Tämän vianmäärityksen avulla voit tunnistaa ja ratkaista Internet Mail -ohjelman käyttöön liittyviä ongelmia. Vastaa kysymyksiin valitsemalla haluamasi vastaus ja yritä ratkaista ongelma seuraamalla annettuja neuvoja.

Mikä on vialla?

Internet Mail ei muodosta käynnistyksen yhteydessä yhteyttä Internet-palvelutoimittajaan.

Modeemi ei näytä toimivan.

Modeemi toimii, mutta en näytä saavan yhteyttä palvelutoimittajaan.

Saan yhteyden palvelutoimittajaan, mutta en pysty lähettämään enkä vastaanottamaan sähköpostia.


Tarkista, miten olet yhteydessä Internet-palvelutoimittajaasi

Kokeile jompaakumpaa seuraavista vaihtoehdoista:

Muodosta yhteys Internet-palvelutoimittajaan manuaalisesti, ennen kuin yrität ladata tai lukea viestejä.

Valitse Oma tietokone -ikkunassa Puhelinverkkoyhteys-kuvake ja määritä Puhelinverkkoyhteys-asetukset. Jos kuvaketta ei ole Oma tietokone -ikkunassa, Puhelinverkkoyhteyttä ei ole asennettu tietokoneeseesi. Lisätietoja sen asentamisesta on Windowsin Ohjeen kohdassa "Lisää/poista sovellus".

Korjaantuiko ongelma?

Kyllä. Sulje vianmääritys.

Ei. Tahdon kokeilla muita vianmääritysvaihtoehtoja.


Tarkista palvelimen asetukset

1	Valitse Internet Mail -ohjelmassa Sähköposti-valikosta Asetukset.

2	Tarkista Palvelimet-välilehdestä, ovatko asetukset samat kuin Internet-palvelutoimittajan antamat.

Jos kaikki näyttää olevan kunnossa, ota yhteys palvelutoimittajaasi ja selvitä, ovatko asetukset oikeat ja toimivatko palvelutoimittajan palvelimet kunnollisesti. Tarkista myös, että palvelutoimittaja tai lähiverkko tukee PPP:tä, SMTP:tä ja POP3:a.

Korjaantuiko ongelma?

Kyllä. Sulje vianmääritys.

Ei. Tahdon kokeilla muita vianmääritysvaihtoehtoja.


HTML-muotoilutyökalurivin näyttäminen ja piilottaminen

Valitse viesti-ikkunan Näytä-valikosta Muotoilutyökalurivi.

Valikossa näkyy Muotoilutyökalurivi-sanan kohdalla valintamerkki, kun muotoilutyökalurivi on näkyvissä.

Huomautuksia

Jos Muotoilutyökalurivi-komento ei ole käytettävissä, Mail- tai News-ohjelma pitää asettaa käyttämään HTML-muotoa. Saat lisätietoja napsauttamalla Aiheeseen liittyviä ohjeita -painiketta.

Kaikki viestit tallennetaan HTML-muodossa. Jos vastaanottajan sähköposti- tai uutistenlukuohjelma pystyy lukemaan HTML-muotoilua, viesti näkyy muotoiltuna. Jos vastaanottajan ohjelma ei pysty lukemaan HTML-muotoilua, viesti näkyy muotoilemattomana tekstinä, jonka liitteenä on HTML-tiedosto. Käyttäjä voi katsella liitetiedostoa muotoiluineen avaamalla sen millä tahansa WWW-selausohjelmalla.

 Aiheeseen liittyviä ohjeita


HTML-muotoilun käyttäminen lähtevissä viesteissä

Valitse Muoto-valikosta HTML. Tämä vaikuttaa vain käsiteltävään viestiin.

Huomautuksia

Voit myös määrittää kaikki viestit lähetettäväksi Internet Mail- tai News -ohjelmasta HTML-muodossa. Valitse Sähköposti- tai Uutisryhmät-valikosta Asetukset. Valitse Lähettäminen-välilehden HTML-valintanappi. Tämä valinta pitää asettaa erikseen Mail- ja News-ohjelmissa.

Kaikki viestit tallennetaan HTML-muodossa. Jos vastaanottajan sähköposti- tai uutistenlukuohjelma pystyy lukemaan HTML-muotoilua, viesti näkyy muotoiltuna. Jos vastaanottajan ohjelma ei pysty lukemaan HTML-muotoilua, viesti näkyy muotoilemattomana tekstinä, jonka liitteenä on HTML-tiedosto. Käyttäjä voi katsella liitetiedostoa muotoiluineen avaamalla sen millä tahansa WWW-selausohjelmalla.

 Aiheeseen liittyviä ohjeita


HTML on lyhenne englanninkielisistä sanoista Hypertext Markup Language (hypertekstin kuvauskieli), joka on WWW-sivun sisällön ja asettelun kuvaamiseen käytetyn standardikielen nimi. HTML-standardin avulla myös merkitään ja näytetään muotoiltua tekstiä Internet-sähköpostiohjelmissa ja -uutistenlukuohjelmissa. Microsoft Internet Mail- ja News-ohjelmista voi lähettää viestejä sekä muotoilemattomana tekstinä että HTML-muodossa.


Luettelomerkeillä varustetun luettelon luominen

1	Valitse viestin kohta, josta tahdot luettelomerkein merkityn luettelon alkavan.

2	Valitse Muoto-valikosta Luettelomerkit.

3	Kirjoita luettelon ensimmäinen kohta. Kun painat ENTER-näppäintä, seuraavalle riville lisätään luettelomerkki.

4	Voit lopettaa merkityn luettelon valitsemalla Luettelomerkit uudelleen.

Huomautus

Kaikki viestit tallennetaan HTML-muodossa. Jos vastaanottajan sähköposti- tai uutistenlukuohjelma pystyy lukemaan HTML-muotoilua, viesti näkyy muotoiltuna. Jos vastaanottajan ohjelma ei pysty lukemaan HTML-muotoilua, viesti näkyy muotoilemattomana tekstinä, jonka liitteenä on HTML-tiedosto. Käyttäjä voi katsella liitetiedostoa muotoiluineen avaamalla sen millä tahansa WWW-selausohjelmalla.

 Aiheeseen liittyviä ohjeita


Fontin lajin, fonttityylin ja -koon muuttaminen

1	Valitse teksti, jonka tahdot muotoilla.

2	Valitse Muoto-valikosta Fontti.

3	Valitse haluamasi vaihtoehdot.

Vihjeitä

Voit muuttaa koko viestissä käytettävän fontin valitsemalla Muokkaa-valikosta Valitse kaikki ja valitsemalla sen jälkeen Muoto-valikon.

Kaikki viestit tallennetaan HTML-muodossa. Jos vastaanottajan sähköposti- tai uutistenlukuohjelma pystyy lukemaan HTML-muotoilua, viesti näkyy muotoiltuna. Jos vastaanottajan ohjelma ei pysty lukemaan HTML-muotoilua, viesti näkyy muotoilemattomana tekstinä, jonka liitteenä on HTML-tiedosto. Käyttäjä voi katsella liitetiedostoa muotoiluineen avaamalla sen millä tahansa WWW-selausohjelmalla.

 Aiheeseen liittyviä ohjeita


Kappaleen tasaaminen tai keskittäminen

1	Napsauta mitä tahansa muotoiltavan kappaleen osaa.

2	Valitse Muoto-valikosta Tasaa ja valitse haluamasi asetus.

Vihjeitä

Voit muuttaa kappaleen sisennystä napsauttamalla muotoilutyökalurivin Pienennä sisennystä- tai Suurenna sisennystä -painikkeita.

Voit muuttaa tasausta myös napsauttamalla muotoilutyökalurivin Tasaa vasemmalle-, Keskitä- tai Tasaa oikealle -painiketta.

Kaikki viestit tallennetaan HTML-muodossa. Jos vastaanottajan sähköposti- tai uutistenlukuohjelma pystyy lukemaan HTML-muotoilua, viesti näkyy muotoiltuna. Jos vastaanottajan ohjelma ei pysty lukemaan HTML-muotoilua, viesti näkyy muotoilemattomana tekstinä, jonka liitteenä on HTML-tiedosto. Käyttäjä voi katsella liitetiedostoa muotoiluineen avaamalla sen millä tahansa WWW-selausohjelmalla.

 Aiheeseen liittyviä ohjeita


Yksittäisen viestin lataaminen uutisryhmästä

1	Valitse viestiluettelosta viesti, jonka tahdot ladata.

Voit valita useamman viestin ladattavaksi pitämällä CTRL-näppäintä painettuna valitessasi viestejä.

2	Valitse Lataa paikalliseksi -valikosta Merkitse viesti ladattavaksi.

3	Valitse Lataa paikalliseksi -valikosta Postita ja lataa.

Vihjeitä

Voit merkitä ladattavaksi uutisryhmän viestiketjuja tai yksittäisiä viestejä, jolloin voit lukea niitä katkaistuasi yhteyden palvelutoimittajaan.

Voit merkitä ladattavaksi useiden uutisryhmien viestejä ennen Postita ja lataa -komennon valitsemista, kunhan viestit vastaanotetaan samalla yhteysmenetelmällä (samalta palvelutoimittajalta tai lähiverkkoyhteyttä käyttäen).

Voit merkitä ladattavaksi myös kokonaisia uutisryhmiä. Voit ladata vain otsikkotiedot tai sekä otsikkotiedot että viestin rungon. Saat lisätietoja napsauttamalla Aiheeseen liittyviä ohjeita -painiketta.

 Aiheeseen liittyviä ohjeita


Kaikkien viestien lataaminen tilatuista uutisryhmistä

1	Valitse Lataa paikalliseksi -valikosta Merkitse uutisryhmät.

2	Valitse Kaikista tilatuista uutisryhmistä tai Valituista uutisryhmistä.

Voit valita kaikki uutispalvelimella olevat uutisryhmät valitsemalla kyseisen uutispalvelimen vieressä olevan valintaruudun.

Voit valita tiettyjä uutispalvelimella olevia uutisryhmiä napsauttamalla palvelimen nimen vieressä olevaa plusmerkkiä (+) ja valitsemalla niiden uutisryhmien nimen vieressä olevat valintaruudut, jotka tahdot ladata.

3	Valitse Lataa vain otsikot tai Lataa viesti kokonaan.

4	Kun olet merkinnyt ladattavat uutisryhmät, valitse Lataa ja postita.

Vihjeitä

Jos valitset Lataa vain otsikot, voit myöhemmin merkitä ja ladata yksittäisiä viestejä kokonaan. Saat lisätietoja napsauttamalla Aiheeseen liittyviä ohjeita -painiketta.

Voit merkitä ladattavaksi useita uutisryhmiä ennen Lataa nyt -painikkeen valitsemista, kunhan kaikki viestit vastaanotetaan samalla yhteysmenetelmällä (samalta palvelutoimittajalta tai lähiverkkoyhteyttä käyttäen).

 Aiheeseen liittyviä ohjeita


Sähköpostiviestien tuominen Exchange-kansioista

1	Valitse Internet Mail -ohjelmassa Tiedosto-valikosta Tuo ja valitse Viestit.

2	Valitse, mistä sähköpostisovelluksesta tahdot tuoda viestit.

Jos tahdot tuoda kaikki viestit, valitse Kaikki kansiot.

Jos tahdot tuoda viestejä tietyistä kansioista, valitse Valitut kansiot ja valitse haluamasi kansiot. Voit valita useita kansioita pitämällä CTRL- tai VAIHTONÄPPÄINTÄ painettuna.


Osoitteiston osoitteiden tuominen Windowsin omasta osoitteistosta

1	Valitse Internet Mail -ohjelmassa Tiedosto-valikosta Tuo ja valitse Osoitteisto.

2	Valitse Asetukset ja valitse, miten tahdot käsitellä osoitteet, joiden nimi on sama kuin osoitteistossa jo olevan yhteystiedon nimi.

Huomautus

Tuoduissa sähköpostiosoitteissa ei ole välttämättä paikallista toimialueen nimeä, joten se pitää lisätä jälkeenpäin. Esimerkiksi osoitteesta "jvirta" saattaisi puuttua toimialueen nimi "@xyz.fi". Paikallisen toimialueen ulkopuolelle osoittavissa sähköpostiosoitteissa Internet-sähköpostisoite on täydellisenä.


Internet Mail -viestien vieminen Exchangen kansioihin

1	Valitse Internet Mail -ohjelmassa Tiedosto-valikosta Vie, valitse Viestit ja valitse OK-painike.

2	Jos tahdot viedä kaikki viestit, valitse Kaikki kansiot.

Jos tahdot viedä viestejä tietyistä kansioista, valitse Valitut kansiot ja valitse haluamasi kansiot. Voit valita useita kansioita pitämällä CTRL- tai VAIHTONÄPPÄINTÄ painettuna.


Kuvakepalkin mukauttaminen

1	Varmista Näytä-valikosta, että Kuvakepalkki on valittu.

2	Napsauta kuvakepalkkia hiiren kakkospainikkeella ja valitse Mukauta työkalurivi.

3	Voit lisätä painikkeen kuvakeriviin valitsemalla painikkeen Käytettävissä olevat painikkeet -luettelosta ja valitsemalla Lisää-painikkeen.

Voit poistaa painikkeen kuvakerivistä valitsemalla painikkeen nimen Työkalurivin painikkeet -luettelosta ja valitsemalla Poista-painikkeen.

Voit muuttaa painikkeiden järjestystä valitsemalla painikkeen Työkalurivin painikkeet -luettelosta ja valitsemalla Siirrä ylös- tai Siirrä alas -painikkeen.

Vihje

Voit kiinnittää kuvakerivin ikkunan yläreunaan tai vasempaan reunaan napsauttamalla hiiren kakkospainikkeella kuvakeriviä ja valitsemalla Tasaa sekä valitsemalla sitten Ylös- tai Vasemmalle-komento.


Tulevien viestien suodattaminen

1	Valitse Sähköposti-valikosta Saapuneiden hallinta.

2	Valitse Lisää.

3	Kirjoita ehdot, jotka tahdot saapuvan viestin täyttävän.

4	Valitse, mihin kansioon tahdot siirtää saapuvat viestit, jotka täyttävät nämä ehdot.

Vihjeitä

Voit suodattaa tietyt saapuvat viestit suoraan Poistetut-kansioon.

Voit antaa useita sääntöjä saapuville viesteille.

Voit muuttaa sääntöluettelon vieressä olevien ylä- ja alanuolipainikkeiden avulla sääntöjen järjestystä luettelossa ja sen myötä myös järjestystä, jossa sääntöjä sovelletaan saapuviin viesteihin. Luettelon alussa olevilla säännöillä on suurin prioriteetti, lopussa olevilla pienin.

Jos saapuva viesti toteuttaa useamman kuin yhden säännön ehdot, siihen sovelletaan luettelossa ensimmäisenä olevaa sääntöä, jonka se toteuttaa.


Tervetuloa Internet News -ohjelmaan

Usenetin yli 10 000 uutisryhmästä löytyy jokaiselle jotakin. Olipa aiheena harrastukset, politiikka tai tietokoneet, uutisryhmät toimivat käyttäjiensä idea-, tieto- ja mielipidefoorumeina.

Uutisryhmään voi olla yhteydessä juuri niin paljon, kuin itse haluaa. Sieltä voi pelkästään lukea, mitä sanottavaa muilla on kyseisestä aiheesta, tai sinne voi lähettää omia kysymyksiään, vihjeitään, mielipiteitään tai vastauksiaan.


Tutustuminen Internet News -ohjelmaan

Jos et ole aiemmin käyttänyt uutistenluku- tai Internet News -ohjelmaa, saat tästä kohdasta perusohjeet siitä, kuinka edetään Internet News -ohjelman asentamisesta uutisryhmien tarkastelemiseen. Olet ehkä jo tehnyt osan näistä toimista asentaessasi Internet News -ohjelman. Koska Internet News -ohjelmaan voi määrittää useita palvelimia, voit käyttää tätä luetteloa muistilistana aina, kun lisäät uuden palvelimen. Lisätietoja kustakin alla olevasta vaiheesta on Internet News -ohjelman ohjetoiminnossa.

Internet-yhteyksien määrittäminen

Ennen kuin voit tarkastella uutisryhmiä, sinulla on oltava Internet-yhteys jonkin palvelutoimittajan tai yrityksesi Internet-yhdyskäytävän kautta. Tavallisesti Internetiin liitytään jommallakummalla seuraavista tavoista:

Modeemin avulla puhelinlinjoja pitkin. Voit luoda yhteyden itse tai käyttää Puhelinverkkoyhteys-toimintoa, joka muodostaa yhteyden automaattisesti, kun käynnistät Internet News -ohjelman. Saat Internet-palvelutoimittajaltasi puhelinnumeron, modeemin asetukset ja verkkoprotokollat, joita tarvitset Internet-palvelun käyttämisessä.

Lähiverkon kautta. Yrityksessäsi saattaa olla ulkoinen Internet-liittymä, jota voit käyttää omasta tietokoneestasi lähiverkon kautta. Järjestelmänvalvoja antaa tällöin tilitiedot ja verkkoprotokollat, joiden avulla saat yhteyden uutispalvelimiin.

Kun käytössäsi on Internet-liittymä, voit määrittää Internet News -ohjelman asetukset.

Uutispalvelimen lisääminen

Tarvitset uutispalvelimen nimen sekä oman käyttäjänimesi ja salasanasi, jos uutispalvelin edellyttää niitä. Saat tiedot Internet-palvelutoimittajaltasi tai järjestelmänvalvojalta, jos käytät lähiverkkoa. Voit määrittää nämä tiedot kahdella tavalla:

Ohjatun Internet Newsin asetusten määrittämisen avulla, kun käynnistät Internet News -ohjelman ensimmäisen kerran asennuksen jälkeen. Tämä toiminto opastaa ensimmäisen palvelimen lisäyksen vaihe vaiheelta.

Valitsemalla Internet News -ohjelmassa Uutisryhmät Asetukset. Lisää uutispalvelin tai muuta palvelinten asetuksia valitsemalla Palvelimet-välilehti.

Uutisryhmän tilaaminen

Voit tilata uutisryhmän useilla eri tavoilla:

Lisäämällä uutispalvelimen. Internet News kysyy, haluatko tilata kyseisen palvelimen uutisryhmät.

Uutisryhmät-valintaikkunan avulla. Saat valintaikkunan näyttöön valitsemalla  Uutisryhmät Uutisryhmät. Tässä valintaikkunassa voit myös siirtyä uutisryhmään tilaamatta sitä.

Katsomalla uutisryhmää, jota et ole tilannut. Sen voit tehdä valitsemalla Uutisryhmät Tilaa tämä ryhmä tai valitsemalla OK, kun poistut uutisryhmästä tai lopetat Internet News -ohjelman käytön ja ohjelma kysyy, haluatko tilata uutisryhmän.

Uutisryhmän katsominen

On monia tapoja ladata uutisryhmä ja katsoa sitä näytössä. Seuraavat kaksi tapaa sopivat uutisryhmille, jotka olet jo tilannut:

Napsauta viestiluettelon yläosassa olevaa uutisryhmäluetteloa ja napsauta uutisryhmää.

Valitse Uutisryhmät, valitse haluamasi uutispalvelin, jos niitä on useita, ja napsauta uutisryhmää.

Viimeinen tapa sopii mille tahansa uutispalvelimen uutisryhmälle riippumatta siitä, oletko tilannut sen vai et:

Valitse Uutisryhmät, valitse haluamasi uutispalvelin, jos niitä on useita, ja valitse sitten Kaikki-, Tilattu- tai Uusi-välilehti.

Kun katsot uutisryhmää ensimmäisen kerran, kestää useita minuutteja, kun Internet News lataa viestejä ja niiden otsikoita sekä tallentaa tiedot tietokoneen välimuistiin. Kun siirryt uutisryhmään seuraavan kerran, lataaminen vie huomattavasti vähemmän aikaa, koska silloin Internet News lataa vain uudet viestit ja niiden otsikot.

Internet News -ohjelman mukauttaminen

Pikakuvakkeiden avulla voit käynnistää Internet News -ohjelman mistä tahansa: työpöydältä, Käynnistä-valikosta, ohjelmaryhmästä tai Käynnistys-ryhmästä.

Järjestä ikkuna haluamallasi tavalla. Näytä tai piilota kuvake-, työkalu- ja tilarivi. Vedä kuvakerivi mihin tahansa ikkunan kohtaan. Piilota esikatseluruutu, muuta sen kokoa tai jaa se pysty- tai vaakasuunnassa.

Lajittele viestit lähettäjän, päivämäärän tai aiheen mukaan. Ryhmittele ne viestiketjuittain.


Internet News -ohjelman ominaisuudet

Microsoft Internet News on nopea, mukava ja helppokäyttöinen ohjelma. Seuraavassa on eräitä sen ominaisuuksia, jotka tekevät uutisryhmien lukemisesta helppoa ja hauskaa.

  Tee kaikki toiminnot pääikkunassa

  Selaa uutisryhmien viestejä nopeasti ja helposti

  Katso, laajenna ja sulje viestiketjuja

  Lajittele viestiluettelo

  Pidä kirjaa jo luetuista viesteistä

  Lähetä viestejä

  Lisää viesteihisi oma allekirjoituksesi

  Etsi sinua kiinnostavat uutisryhmät

  Tilaa sinua kiinnostavat uutisryhmät

  Ota yhteys useaan palvelimeen

  Lataa uutisryhmät nyt ja katso niitä myöhemmin


Lataa uutisryhmien viestit nyt ja katso niitä myöhemmin

Voit merkitä yksittäisiä viestejä tai kokonaisia uutisryhmiä ja ladata ne paikalliseen koneeseen, jolloin voit lukea viestejä ilman yhteyttä palvelutoimittajaan. Voit myös ladata pelkät otsikot, katsoa niitä ilman verkkoyhteyttä ja merkitä viestit, jotka haluat ladata seuraavan yhteyden aikana.

Voit myös kirjoittaa viestejä ilman verkkoyhteyttä ja lähettää kaikki viestit kerralla, kun myöhemmin otat yhteyden.


Tee kaikki toiminnot pääikkunassa

Voit katsoa viestiketjuja, vastata niihin sekä vaihtaa uutisryhmää ja uutispalvelinta Internet News -ikkunassa. Napsauttamalla työkaluriviä voit vastata viesteihin ja lisätä uutisryhmän suosikkiluetteloosi. Työkalurivin avulla voit lisäksi siirtyä viestistä, viestiketjusta ja kansiosta toiseen. Kaikki komennot ovat myös valittavissa valikoista, ja monilla komennoilla on pikanäppäin.


Selaa uutisryhmien viestejä nopeasti ja helposti

Viestiluettelon ja esikatseluruudun avulla voit katsoa viestiluetteloa sekä tarkastella viestejä samanaikaisesti yhdessä ikkunassa.

Voit myös halutessasi tarkastella viestiä erillisessä ikkunassa ja siirtyä edelliseen tai seuraavaan viestiin työkalurivin avulla.


Katso, laajenna ja sulje viestiketjuja

Voit katsoa keskustelunaihetta ja kaikkia siihen postitettuja vastauksia selaamatta koko viestiluetteloa. Kun katsot viestiluetteloa, voit laajentaa ja sulkea yksittäisiä viestiketjuja, jolloin haluamiesi viestien ja viestiketjujen etsiminen helpottuu. Viestiluettelossa olevien kuvakkeiden avulla on helppo tunnistaa viestiketjut ja se, ovatko ne laajennettuja vai suljettuja. Viestiluettelossa, viestiketjuissa ja viesteissä on helppo liikkua hiiren tai pikanäppäinten avulla.


Lajittele viestiluettelo

Voit lajitella viestit eri tietosarakkeiden, kuten aiheen, lähettäjän tai lähetysajan, mukaan. Voit myös lisätä, poistaa ja järjestää sarakkeet sekä lajitella ne nousevaan tai laskevaan järjestykseen.


Pidä kirjaa jo luetuista viesteistä

Voit merkitä viestejä, viestiketjuja tai kokonaisia uutisryhmiä luetuksi. Kun seuraavan kerran siirryt tällaiseen uutisryhmään, näet yhdellä silmäyksellä, mitkä viestit olet jo lukenut. Voit myös määrittää näkymän niin, että vain lukemattomat viestit ovat näkyvissä.


Lähetä viestejä

Selkeän työkalurivin ansiosta tuskin lähetät vahingossa viestin koko uutisryhmään, kun tarkoitus on lähettää sähköpostia ainoastaan viestin kirjoittajalle. Työkalurivin avulla voit helposti postittaa viestin, lähettää vastauksen uutisryhmälle tai vastata viestin kirjoittajalle. Voit mukauttaa työkaluriviä lisäämällä, poistamalla ja järjestämällä painikkeita.


Lisää viesteihisi oma allekirjoituksesi

Voit lisätä viestiin tekstin tai tekstitiedoston omaksi allekirjoituksesi.

Voit valita, haluatko lisätä allekirjoituksen kaikkiin lähteviin viesteihin tai vain yksittäisiin viesteihin tai haluatko olla kokonaan käyttämättä allekirjoitusta.


Etsi sinua kiinnostavat uutisryhmät

Etsitkö uutisryhmää, jossa käsitellään työhösi, opintoihisi tai harrastuksiisi liittyviä asioita? Voit etsiä uutisryhmät, joiden nimi tai kuvaus sisältää tiettyjä hakusanoja. Voit etsiä aiheita myös selaamalla Internet-palvelutoimittajasi tarjoamien uutisryhmien luetteloa. On olemassa Usenet-uutisryhmiä, joiden viestien tarkoituksena on luetteloida uutisryhmiä ja kuvata niiden aiheita.


Tilaa sinua kiinnostavat uutisryhmät

Kun löydät uutisryhmän, jota haluat lukea säännöllisesti, lisää se Tilattu-luetteloosi. Jos menetät kiinnostuksesi kyseiseen uutisryhmään, voit helposti poistaa sen luettelosta.

Voit milloin tahansa lukea käytettävissä olevien palvelimien uutisryhmiä tilaamatta niitä.


Ota yhteys useaan palvelimeen

Jos Internet-palvelutoimittajasi käyttää useita uutispalvelimia, voit luoda eri käyttäjätilit ja salasanat kullekin palvelimelle. Näin voit helposti vaihtaa eri palvelimella sijaitsevasta uutisryhmästä toiseen, ilman että uutisryhmien lukuohjelman asetuksia tarvitsee muuttaa joka kerralla erikseen.


Pikanäppäinten käyttäminen Internet News -ohjelmassa

Pikanäppäinten avulla voit valita komentoja sekä siirtyä esikatseluruudussa ja viestiluettelossa.

News: pääikkuna sekä viestien katselu- ja lähetysikkunat

Toiminto:	Näppäin:
Avaa ohjeaiheet	F1
Valitse kaikki	CTRL+A
News: pääikkuna ja viestien katseluikkuna

Toiminto:	Näppäin:
Tulosta valittu viesti	CTRL+P
Päivitä otsikot ja artikkelit	F5
Postita uusi viesti uutisryhmään	CTRL+N
Vastaa kirjoittajalle	CTRL+R
Välitä viesti	CTRL+F
Postita vastaus uutisryhmään	CTRL+G tai CTRL+VAIHTO+R
Siirry viestiluettelon seuraavaan viestiin	ALT+OIKEA NUOLI
Siirry viestiluettelon edelliseen viestiin	ALT+VASEN NUOLI
Näytä valitun viestin ominaisuudet	ALT+ENTER
News: pääikkuna

Toiminto:	Näppäin:
Merkitse kaikki luetuiksi	CTRL+VAIHTO+A
Siirry uutisryhmään	CTRL+W
Avaa valittu viesti	CTRL+O tai ENTER
Laajenna viestiketjua	VASEN NUOLI tai PLUSNÄPPÄIN
Sulje viestiketju	OIKEA NUOLI tai MIINUSNÄPPÄIN
Näytä esikatselu-ikkunassa valitun viestin teksti	VÄLILYÖNTI
Merkitse viesti luetuksi	CTRL+VÄLILYÖNTI
Siirry viestiluettelon ja esikatseluruudun välillä	SARKAIN
Newsin viesti-ikkuna: katsominen ja lähettäminen

Toiminto:	Näppäin:
Sulje	ESC
Etsi teksti	CTRL+VAIHTO+F
Newsin viesti-ikkuna: lähettäminen

Toiminto:	Näppäin:
Tarkista nimet	CTRL+K tai ALT+K
Tarkista oikeinkirjoitus	F7
Postita viesti	ALT+S


Internet News -ohjelman viestiluettelon kuvakkeiden tunnistaminen

Seuraavat kuvakkeet osoittavat, onko viestiketju laajennettu vai suljettu sekä ovatko viestit ja otsikot merkitty luetuiksi vai lukemattomiksi.

Kuvake:	Merkitys:
	Viestiketjun taso on suljettu. Napsauttamalla tätä kuvaketta voit laajentaa viestiketjun.
	Viestiketjun taso on laajennettu. Napsauttamalla tätä kuvaketta voit sulkea viestiketjun.
	Viesti on merkitty luetuksi ja viestin otsikko sekä teksti ovat välimuistissa. Otsikkoa ei ole lihavoitu.
	Viesti on merkitty luetuksi ja otsikko on välimuistissa. Otsikkoa ei ole lihavoitu.
	Viestiä ei ole merkitty luetuksi, ja otsikko ja viestin teksti ovat välimuistissa. Otsikko näkyy lihavoituna.
	Viestiä ei ole merkitty luetuksi, mutta otsikko on välimuistissa. Otsikko näkyy lihavoituna.


Microsoft Internet Mail- ja News-ohjelmien helppokäyttötoiminnot

Microsoft Windowsin, Windows NT:n ja Windows 95:n helppokäyttötoimintojen lisäksi Microsoft Internet Mail- ja Microsoft Internet News -ohjelmassa on seuraavat ominaisuudet, jotka tekevät ohjelmien käytön entistä helpommaksi myös vammaisille.

Äänimerkki uuden postin ilmoituksena  Internet Mailissa voit määrittää äänimerkin ilmoittamaan uuden postin saapumisesta.

Viesti- ja luetteloikkunoiden koon muuttaminen Internet Mail- ja Internet News -ohjelmissa voit määrittää viesti- ja luetteloikkunoiden näyttötavan. Voit määrittää viestit näkymään esikatseluruudussa ja jakaa ikkunan vaaka- tai pystysuunnassa viestiluettelo- ja esikatseluosaan. Halutessasi voit määrittää näyttöön vain viestiluettelon. Kaikissa näkymissä voit avata viestin viestiluettelosta erilliseen ikkunaan.

Suuret ja pienet työkalurivit  Voit määrittää näyttöön normaalikokoiset työkalurivin painikkeet tai suuret Internet-työkalurivin tai -kuvakerivin painikkeet tai niiden yhdistelmän. Voit helposti järjestää uudelleen Internet-työkalurivin ja -kuvakerivin painikkeet vastaamaan omia työskentelytottumuksiasi. Voit tuoda minkä tahansa työkalu- tai kuvakerivin näyttöön tai piilottaa sen Näytä-valikon komennoilla.

Näppäimistö  Kaikki Microsoft Internet Mail- ja Microsoft Internet News -ohjelmien toiminnot voidaan toteuttaa näppäimistön tai hiiren avulla. Ohjelmat tukevat Dvorak-näppäimistöasetteluja, jotka helpottavat yleisimpien merkkien käyttämistä.